«**Δεν θα έλεγα πως υπάρχει επιδείνωση των σχέσεων μας με την Τουρκία. Η συζήτησή μου με τον φίλο μου Μεβλούτ Τσαβούσογλου ήταν απλά ξεκαθάρισμα των θέσεών μας. Εγώ απλά τόνισα τις ελληνικές θέσεις σε όλα τα ζητήματα, θέσεις που είναι ξεκάθαρες. Και δεν πρόκειται για αμφισβητούμενα ζητήματα, είναι στην πραγματικότητα μαύρο και άσπρο» είπε αρχικά ο Νίκος Δένδιας και συμπλήρωσε: «Δεν ήθελα να συμβεί αυτό που συνέβη. Επανέλαβα απλά αυτά που ήδη γνωρίζει η τουρκική πλευρά, τις πάγιες ελληνικές θέσεις, ειδικά σε σχέση με το διεθνές δίκαιο το οποίο δεν χωράει πολλές απόψεις. Κάτι είτε είναι νόμιμο είτε παράνομο**».\nΓια τα ζητήματα με την Τουρκία και τις επόμενες κινήσεις ο Νίκος Δένδιας τόνισε ότι «**Είναι άλλο η άρνηση και άλλο η πραγματικότητα. Δεν έχουμε πρόβλημα να μιλήσουμε με την Τουρκία, θέλουμε να βελτιώσουμε τις σχέσεις μας. Υπάρχει όμως ένα πρόβλημα: Πρέπει να ακολουθούμε τους κανόνες. Όμως η Τουρκία δεν αποδέχεται τους κανόνες. Άρα για να λύσουμε τις διαφορές μας υπάρχει ένας χρυσός κανόνας: Η Τουρκία να δεχτεί το διεθνές δίκαιο και την UNCLOS. Όμως η Τουρκία δεν τους δέχεται αυτούς τους κανόνες. Υπό την ηγεσία του Κυριάκου Μητσοτάκη, η Ελλάδα αναζητά κοινό τόπο με την Τουρκία. Και αυτός είναι το διεθνές δίκαιο και το δίκαιο της θάλασσας**».\n«**Η Τουρκία δεν είναι σε θέση να μας κάνει μάθημα για τα ανθρώπινα δικαιώματα μετά τον Μάρτιο του 2020 όταν έσπρωξε δεκάδες χιλιάδες μετανάστες στα ελληνικά σύνορα για να πιέσει την Ευρωπαϊκή Ένωση. Όλοι θυμούνται τις εικόνες του Φεβρουαρίου-Μαρτίου 2020» είπε αρχικά ο Νίκος Δένδιας και συμπλήρωσε για την ευρύτερη μεταναστευτική πολιτική: «Η μετανάστευση είναι πανευρωπαϊκό θέμα και απαιτεί πανευρωπαϊκή απάντηση. Και σαφώς χρειάζεται η συνεργασία της Τουρκίας. Πρέπει όμως να εγκωμιάσουμε και τις κινήσεις άλλων κρατών όπως είναι η Αίγυπτος, η οποία δεν ζήτησε χρήματα, δεν άσκησε πίεση στην ΕΕ ούτε εκβιάζει την ΕΕ για να συνεργαστεί**».\nΓια την πανδημία και το άνοιγμα του τουρισμού ο Έλληνας υπουργός Εξωτερικών είπε πως θα ανοίξει ο τουρισμός εφόσον όλα είναι καλά με την πανδημία και υπάρχει ασφάλεια ενώ τόνισε ότι «**ο τρόπος διαχείρισης της πανδημίας από την Ελλάδα είναι παραδειγματικός. Δεν θα άνοιγε η χώρα εάν δεν είχαμε διασφαλίσει πως οι Έλληνες και οι επισκέπτες θα είναι ασφαλείς**».\nΝ. Δένδιας: «**Αλιστερ, δεν θα έλεγα ότι υπάρχει κάποια επιδείνωση στις σχέσεις μας. Είχαμε μια ανοιχτή ανταλλαγή απόψεων με τον φίλο μου Μεβλούτ Τσαβούσογλου, τον υπουργό Εξωτερικών της Τουρκίας, η οποία ήταν μια ανταλλαγή που ευθέως έθεσε τα ζητήματα. Επανέλαβα τις ελληνικές θέσεις που είναι ξεκάθαρες και την ίδια στιγμή υπέβαλα στους Τουρκους μια ατζέντα, μια οικονομική ατζέντα, με 14-15 σημεία που αν γίνει αποδεκτή και νομίζω ότι ήδη έχει γίνει αποδεκτό να την δουν, θα ξεκινήσει να μεταφέρει τις σχέσεις μας σε ένα καλύτερο κλίμα. Αλλά άλλη μια φορά θα ήθελα να επισημάνω ότι η προσπάθεια του να κάνουμε καλύτερες τις σχέσεις μας δεν σημαίνει ότι η Ελλάδα δεν θα πρέπει να επαναλαμβάνει τις θέσεις που εδώ και πολλά χρόνια έχει σε ζητήματα διεθνούς δικαίου και του διεθνούς δικαίου της θάλασσας. Και Άλιστερ, επίτρεψε μου να πω, δεν αναφέρομαι σε αμφισβητούμενα ζητήματα. Είναι απλά μαύρο ή άσπρο**».\nΝ.Δένδιας: «**Πρέπει να πω ότι δεν ήταν κάτι που ήθελα να συμβεί. Επανέλαβα αυτό που είναι ήδη γνωστό στην τουρκική πλευρά, τις πάγιες ελληνικές θέσεις. Ειδικά σε θέματα διεθνούς δικαίου, πάνω στα οποία αν μου επιτρέπετε, δεν μπορούν να υπάρχουν πολλές απόψεις, κάτι είναι νόμιμο ή παράνομο, κάτι συνάδει με το διεθνές δίκαιο ή δεν συνάδει με το διεθνές δίκαιο. Με δεδομένο αυτό φυσικά και είχαμε ένα υπέροχο δείπνο, με τον φίλο μου Μεβλούτ Τσαβούσογλου, το δείπνο ιφτάρ, που ακολουθεί μια ημέρα νηστείας στις μουσουλμανικές κοινωνίες και είμαι χαρούμενος που συμμετείχα σε αυτό το δείπνο**».\nΝ.Δένδιας: «**Πρώτα από όλα το να αρνείσαι κάτι είναι ένα πράγμα και η αλήθεια είναι ένα άλλο. Αυτό στο οποίο αναφέρθηκα είναι κάτι που δεν μπορεί να αμφισβητηθεί. 400 υπερπτήσεις σε ελληνικό έδαφος. Δεν υπάρχει κανένας όρος σε καμία διεθνή συνθήκη που να επιτρέπει στα μαχητικά αεροσκάφη ενός κράτους να πετούν στα εδάφη του άλλου. Με δεδομένο αυτό δεν έχουμε πρόβλημα να συζητήσουμε με την Τουρκία, θα θέλαμε οι σχέσεις μας να πάνε μπροστά, αλλά όπως βλέπετε υπάρχει πρόβλημα. Προκειμένου να το λύσουμε πρέπει να υπακούμε στους ίδιους κανόνες και οι κανόνες στην Διεθνή Κοινότητα είναι ξεκάθαροι. Είναι το διεθνές δίκαιο και το διεθνές δίκαιο των θαλασσών. Αν προχωρήσουμε με τους ίδιους κανόνες θα λύσουμε αυτά τα προβλήματα και μπορώ να πω ότι θα είναι σχετικά εύκολο, αλλά αυτό που συμβαίνει με την Τουρκία είναι ότι η Τουρκία δεν δέχεται αυτούς τους κανόνες. Είναι σαν να λύνεις μια άσκηση στο σχολείο και ο ένας χρησιμοποιεί την ευκλείδεια γεωμετρία, στην οποία υπάρχουν παράλληλες και ο άλλος χρησιμοποιεί την ελλειπτική γεωμετρία στην οποία δεν υπάρχουν παράλληλες, δεν μπορούμε να λύσουμε μαζί αυτό το πρόβλημα. Για να μπορέσουμε να λύσουμε τις διαφορές μας με την Τουρκία υπάρχει μόνο ένας χρυσός κανόνας. Η Τουρκία πρέπει να δεχτεί και να συμμορφωθεί με το διεθνές δίκαιο και να αποδεχτεί τη Διεθνή Συνθήκη της Θάλασσας (UNCLOS) που είναι και μέρος του ευρωπαϊκού κεκτημένου. Τότε θα μπορέσουμε να πάμε μπροστά, και επιτρέψτε μου να σας πω ότι η κυβέρνηση Μητσοτάκη στην Ελλάδα θα το ήθελε αυτό**»\nΝ. Δένδιας: «**Δεν είμαι εγώ αυτός που θα σχολιάσει τις δηλώσεις του πρωθυπουργού Ντράγκι. Αυτό που λέω είναι ότι υπό την πρωθυπουργία Μητσοτάκη η Ελλάδα προσπαθεί να βρει κοινό τόπο με την Τουρκία, αλλά αυτός ο κοινός τόπος πρέπει να έχει μια σταθερή βάση και αυτή η σταθερή βάση είναι το διεθνές δίκαιο και το διεθνές δίκαιο της θάλασσας και θα μπορούσα να πω ότι αυτό θα ήταν πολύ σημαντικό και για τις δύο κοινωνίες, γιατί αυτό που επιθυμεί η Ελλάδα είναι ένα φιλικό μέλλον με την Τουρκία, τους Τούρκους και την τουρκική κοινωνία, όπου ως στενοί γείτονες μπορούμε να κάνουμε πολλά μαζί, αλλά αυτό χρειάζεται μια πολύ σταθερή βάση**».\nΝ.Δένδιας: «**Πρεπει να σας πω ότι μετά τον Μάρτιο και τον Φεβρουάριο του 2020 όταν δεκάδες χιλιάδες μετανάστες πιέστηκαν προς τα ελληνικά σύνορα από την Τουρκία, για να ασκηθεί πιεση στην ΕΕ, η Τουρκία δεν βρίσκεται σε θέση να μας κάνει υποδείξεις ή να μας κάνει μαθήματα για την προστασία των ανθρωπίνων δικαιωμάτων. Δεν θα επεκταθώ περισσότερο σε αυτό, ακριβώς επειδή όπως είπατε και πριν, αυτό που κοιτάμε δεν είναι η επιδείνωση στις σχέσεις μας με την Τουρκία αλλά ας το πούμε ξεκάθαρα. Νομίζω ότι όλοι θυμούνται τις εικόνες του Μαρτίου και του Φεβρουαρίου του 2020**».\nΝ.Δένδιας: «**Πολλά μπορούν να γίνουν. Το πρώτο είναι η αναγνώριση από όλους ότι η μετανάστευση είναι ένα πανευρωπαϊκό πρόβλημα και θέλει πανευρωπαϊκές απαντήσεις. Φυσικά θέλουμε την συνεργασία της Τουρκίας σε αυτό, όπως θέλουμε και την συνεργασία των γειτονικών κρατών. Και εκτός από την Τουρκία, θα πρέπει να επικροτήσουμε τις προσπάθειες από χώρες όπως η Αίγυπτος, που προσπαθούν να λύσουν το πρόβλημα χωρίς να ζητούν χρήματα από την ΕΕ και χωρίς να προσπαθούν να ασκήσουν πίεση και να εκβιάσουν την ΕΕ**»\nΝ. Δένδιας: «**Θα το κάνουμε αυτό μόνο αν είναι ασφαλές για την ελληνική κοινωνία και για τους επισκέπτες μας που θα έρθουν για διακοπές. Αλλά θα ήθελα να πω ότι ο τρόπος που η Ελλάδα διαχειρίστηκε την πανδημία είναι υποδειγματικός. Και επιτρέψτε μου να πω άλλη μια φράση. Δεν υπάρχει περίπτωση η Ελλάδα να άνοιγε αν δεν ήμασταν απόλυτα σίγουροι ότι μπορούμε να προστατεύσουμε την υγεία και των πολιτών μας και των επισκεπτών**»


Στόιτσκοφ: «Προσβάλλουμε τον καλύτερο στην ιστορία της Μπαρτσελόνα» - Paragon Post\nΣτόιτσκοφ: «Προσβάλλουμε τον καλύτερο στην ιστορία της Μπαρτσελόνα»\nParagon Agency 29 Αυγούστου 2020 13:14\tNo Comments\n«Μύδρους» κατά της διοίκησης του Τζοσέπ Μαρία Μπαρτομέου εξαπέλυσε ο Χρίστο Στόιτσκοφ για τον τρόπο που αντιμετωπίζει το θέμα που έχει προκύψει με τις τάσεις φυγής του Λιονέλ Μέσι. Ο παλαίμαχος επιθετικός της Μπαρτσελόνα δήλωσε στο μεξικάνικο τηλεοπτικό δίκτυο TUDN πως η καταλανική ομάδα δεν συμπεριφέρεται με σεβασμό στον Λιονέλ Μέσι. «Διαγράφουμε έναν μύθο, διώχνουμε τον μεγαλύτερο ποδοσφαιριστή στην ιστορία της Μπαρτσελόνα. «Λερώνουμε» το όνομά του, το χάρισμά του, την ιστορία του στον σύλλογο» τόνισε χαρακτηριστικά ο Βούλγαρος.\nΟ 54χρονος έκανε επίσης μια παρατήρηση σχετικά με τον τρόπο που αποχωρούν από το σύλλογο παίκτες-θρύλοι. « Δεν ξέρω γιατί πάντοτε οι παίκτες που έχουμε γράψει ιστορία με την ομάδα φεύγουμε από την «πίσω πόρτα». Οι διοικούντες νομίζουν ότι τους δημιουργούμε προβλήματα και φοβούνται ότι θα τους κλέψουμε την προεδρία ή κάτι τέτοιο. Δεν ξέρω τι τους συμβαίνει»\nεπισήμανε ο κάτοχος της «Χρυσής Μπάλας» του 1994.\nΑκόμα, ο Στόιτσκοφ εξαπέλυσε επίθεση κατά της διοίκησης Μπαρτομέου για τους συνολικούς χειρισμούς σε κομβικά ζητήματα του συλλόγου. «Αυτή η διοίκηση τα έχει καταστρέψει όλα. Φαίνεται πως θέλει να στρέψει τους οπαδούς ενάντια στους παίκτες. Κέρδισα τέσσερα συνεχόμενα πρωταθλήματα και το πρώτο Κύπελλο Πρωταθλητριών στην ιστορία του συλλόγου και δεν θέλω να στενοχωρήσω τους φιλάθλους της Μπαρτσελόνα, αλλά αυτή η διοίκηση είναι ντροπή για το σύλλογο» είπε χαρακτηριστικά ο μύθος του ευρωπαϊκού ποδοσφαίρου.\nPrevious Previous post: Επιτυχία… άκρως οικογενειακή: Περήφανος μπαμπάς ο Χρήστος Σπανός – Στη Φιλοσοφική η κόρη του – Τηλεόραση | News 24/7\nNext Next post: Μέτρα για τον κορωνοϊό: «Βροχή» τα πρόστιμα για μάσκες και ωράρια καταστημάτων


Σταματίνα Τσιμτσιλή: Αποκάλυψε το όνομα που θα δώσει στον γιο της! - MaryMary.gr\nΣταματίνα Τσιμτσιλή: Αποκάλυψε το όνομα που θα δώσει στον γιο της!\nΑπό την στιγμή που η Σταματίνα Τσιμτσιλή αποκάλυψε το όνομα που θα δώσει στον γιο της στο ληξιαρχείο μαλώνουν για το ποιος θα περάσει τα στοιχεία του μωρού στα χαρτιά.\nΚαι όχι επειδή όλοι θέλουν να ασχοληθούν με τον γιο της Σταματίνας Τσιμτσιλή και του Θέμη Σοφού, αλλά επειδή κανείς δεν θέλει να πάρει στον λαιμό του το αγοράκι δίνοντας του το όνομα που αποφάσισαν οι γονείς τους.\nΗ παρουσιάστρια του Alpha βρέθηκε καλεσμένη στην εκπομπή της Ελένης Μενεγάκη και όταν ρωτήθηκε για το όνομα του παιδιού που περιμένει είπε με καμάρι: «Ιωάννης Σοφός. Και επειδή τον έχουμε τάξει και στον Άγιο Εφραίμ. Ιωάννης Εφραίμ Σοφός».


Ο Σανκαρέ και η «μάχη» του Ολυμπιακού - Fosonline\nΔευτέρα, 15 Ιουλίου 2019 19:41\nΣτο Μπορντό παραδέχονται ότι οι «ερυθρόλευκοι» παρά τις αντικειμενικές δυσκολίες, έχουν απλώσει για τα καλά τα δίχτυα τους για τον Σενεγαλέζο χαφ.\nΓιουσέφ Αϊτ Μπενασέρ\nΟι εξελίξεις για τον χαφ πάνε μετά τη Νότιγχαμ. Όλο το βάρος των ανθρώπων του Ολυμπιακού έχει πέσει πάνω στο αυριανό φιλικό με την ιστορική αγγλική ομάδα και από Τετάρτη (17/7) θα αρχίσουν οι ιθύνοντες να τα βάζουν κάτω μαζί με τον προπονητή για να δουν πώς θα πορευτούν στη μεταγραφική περίοδο…\nΟ Ολυμπιακός αναζητούσε εξ αρχής δύο χαφ. Με τον τραυματισμό του Φορτούνη υπάρχει σοβαρή πιθανότητα να πάει τελικά για ένα «οκταροδεκάρι», έναν τύπου Νάτχο (δεν τίθεται θέμα επιστροφής του Ισραηλινού).\nΤην ίδια στιγμή πάντως στην Γαλλία εξακολουθούν να γίνονται πολλές αναφορές για τον Γιουνούς Σανκαρέ. Με τη β’ ομάδα της Μπορντό κάνει πλέον προπονήσεις 29χρονος Σενεγαλέζος χαφ, ο οποίος «πολιορκείται» για τα καλά από τον Ολυμπιακό, σύμφωνα με τις πληροφορίες που έρχονται από την Γαλλία.\nΟι Γιρονδίνοι θα προτιμούσαν να τον πουλήσουν (τον κοστολογούν με ένα ποσό κοντά στα 3 εκ. ευρώ), αλλά αν δουν ότι θα τους μείνει στο… ράφι, τότε θα κοιτάξουν να τον παραχωρήσουν δανεικό με οψιόν αγοράς.\nΣύμφωνα με τους Γάλλους ο Σανκαρέ που είναι περισσότερο «οκταροεξάρι» είναι θετικός στην προοπτική του Ολυμπιακού, όμως, οι Πειραιώτες δεν «παίζουν» μόνοι τους στην υπόθεση της μεταγραφής του.\nΚάποιες άλλες μανατζερικές πηγές από την Γαλλία ανέφεραν πάντως ότι «είναι σχεδόν απίθανο να πάει στην Ελλάδα λόγω του υψηλού κασέ, αλλά είναι σίγουρο ότι ο Ολυμπιακός κάνει ό,τι μπορεί για να τον αποκτήσει δανεικό και μάλιστα άμεσα, ακόμα και εντός της εβδομάδας».\nΜάλιστα, την ίδια στιγμή μπλέξουν και τη… Νότιγχαμ, αλλά και ομάδες από Γαλλία και Τουρκία.\nΟ Σανκαρέ σίγουρα είναι μία λύση που εξετάζει ο Ολυμπιακός για τον άξονα της μεσαίας του γραμμής, αλλά δεν είναι ο μοναδικός. Ο Βραζιλιάνος Φρανσέρζιο της Μπράγκα και ο Γάλλος Βαλτέρ (ελεύθερος από Νις) είναι άλλες δύο περιπτώσεις που έχουν πέσει στο τραπέζι. Πάντοτε υπάρχει στην ατζέντα και ο «αλμυρός» Μπενασέρ της Μονακό.


Η Σχολή Επιχειρηματικότητας επιστρέφει στην Ελλάδα! - Γενικά - SPORT 24\nΕπιμέλεια: Sport24 Δημοσίευση: 14 Σεπ. 2016 14:37\nΔιακόσιοι νέοι επίδοξοι επιχειρηματίες δημιουργούν το πρώτο επιχειρηματικό τους πλάνο. Είκοσι καταξιωμένοι επιχειρηματίες παρουσιάζουν τα μυστικά της επιτυχίας τους.\nΦέτος, για πρώτη φορά, η Σχολή θα επισκεφθεί, εκτός από την Αθήνα, και τη Θεσσαλονίκη, δίνοντας τη δυνατότητα σε ακόμα περισσότερους νέους να αναπτύξουν τις επιχειρηματικές τους ιδέες και να διεκδικήσουν τα όνειρά τους!\nΣχετικά με το The Coca Cola Foundation:\nτηλ. +30 6942464058


Πώς να χρησιμοποιήσετε το Auto Shazam στο iPhone για αυτόματη λήψη τραγουδιών\nΗ εφαρμογή Shazam είναι ένα καταπληκτικό εργαλείο για την αναγνώριση τραγουδιών. Απλώς αγγίξτε την εφαρμογή, ακούει το τραγούδι που παίζει και, στη συνέχεια, σας δίνει λεπτομέρειες σχετικά με τη μελωδία. Το Shazam προσφέρει ένα καταπληκτικό χαρακτηριστικό που ονομάζεται Auto Shazam, ώστε να μπορείτε να τραβήξετε το τραγούδι που παίζει αυτήν τη στιγμή χωρίς να σηκώσετε το δάχτυλό σας.\nΔείτε πώς λειτουργεί το Auto Shazam, τα εσωτερικά του και πώς συνδέεται με το Shazam.\nΆλλα μουσικά άρθρα:\n17 συμβουλές Apple Music που θα συγκλονίσουν τον κόσμο της ακρόασης\nΠώς να δείτε τους στίχους τραγουδιών στην Apple Music σε iOS, Mac και Apple TV\nΑυτές οι κορυφαίες 10 συντομεύσεις θα ενισχύσουν την εμπειρία σας στη Μουσική Apple\nΤι είναι το Auto Shazam;\nΤο Auto Shazam είναι μια δυνατότητα της εφαρμογής Shazam που καταγράφει τραγούδια αυτόματα. Έτσι, αντί να σκάβετε για το τηλέφωνό σας, να ανοίγετε το Shazam και να πατάτε για να αναγνωρίσετε το τραγούδι, το Auto Shazam μπορεί να τραβήξει τη μελωδία για εσάς. Και δεν χρειάζεται να κάνετε τίποτα.\nΠώς μπορώ να ενεργοποιήσω το Auto Shazam;\nΥπάρχουν δύο τρόποι για να ενεργοποιήσετε τη λειτουργία Auto Shazam της Shazam.\nΕνεργοποιήστε το Auto Shazam με 3D Touch\nΠατήστε παρατεταμένα το Εφαρμογή Shazam στο iPhone σας.\nΠαρακέντηση Auto Shazam από το μενού.\nΕνεργοποιήστε το Auto Shazam στην εφαρμογή Shazam\nΑνοιξε το Εφαρμογή Shazam.\nΠατήστε παρατεταμένα το μεγάλο κουμπί στο κέντρο για να ενεργοποιήσετε το Auto Shazam.\nΕνεργοποιήστε το Auto Shazam στην εφαρμογή\nΠώς λειτουργεί το Auto Shazam;\nΜόλις ενεργοποιήσετε το Auto Shazam, θα δείτε μια κόκκινη γραμμή στο πάνω μέρος της οθόνης του iPhone σας με την ένδειξη "Shazam". Αυτή είναι μια προφανής ένδειξη ότι η λειτουργία είναι ενεργοποιημένη, σε περίπτωση που δεν είστε σίγουροι.\nΗ κόκκινη γραμμή που δείχνει το Auto Shazam είναι ενεργοποιημένη\nΕνώ είναι ενεργοποιημένο το Auto Shazam, θα συνεχίσει να καταγράφει τραγούδια που παίζουν κοντά σας, όπως ακριβώς κάνει η εφαρμογή Shazam όταν πατάτε το κουμπί της.\nΠού καταγράφονται τα τραγούδια στο Shazam;\nΕάν θέλετε να λάβετε πληροφορίες τραγουδιού, απλώς πατήστε την κόκκινη γραμμή ενώ είναι ενεργοποιημένη η λειτουργία. Αυτό θα ανοίξει την εφαρμογή Shazam και μπορείτε να πάτε Το Shazam μου >Σαμάμς για να δείτε τα τραγούδια που τραβήχτηκαν. Θα ομαδοποιηθούν ανά ημερομηνία και θα εμφανίσουν το "Auto Shazam".\nΤραγούδια που τραβήχτηκαν με το Auto Shazam\nΘα δείτε επίσης μια ειδοποίηση στην οθόνη σας από το Auto Shazam που δείχνει το τραγούδι που παίζει αυτήν τη στιγμή μόλις αναγνωριστεί. Μπορείτε να το πατήσετε αντί για την κόκκινη γραμμή και θα μεταφερθείτε απευθείας στις λεπτομέρειες του τραγουδιού στο Shazam.\nΛεπτομέρειες ειδοποίησης και τραγουδιού από το Auto Shazam\nΗ ενεργοποίηση του Auto Shazam επηρεάζει τη διάρκεια ζωής της μπαταρίας μου;\nΗ ενεργοποίηση του Auto Shazam θα επηρεάσει τη διάρκεια ζωής της μπαταρίας του iPhone σας, αν και είναι δύσκολο να πούμε. Εξαρτάται επίσης από τον αριθμό άλλων εφαρμογών που χρησιμοποιείτε στο παρασκήνιο.\nΣύμφωνα με τον Shazam:\nΤο Auto Shazam έχει βελτιστοποιηθεί ώστε να είναι όσο το δυνατόν πιο αποτελεσματικό. Θα απενεργοποιηθεί αυτόματα όταν η μπαταρία πέσει στο 20% και ο χρήστης θα ειδοποιηθεί.\nΕάν παραμείνει ενεργοποιημένο, το Auto Shazam θα απενεργοποιηθεί αυτόματα μετά από περίπου 6 ώρες.\nΠόσα δεδομένα χρησιμοποιεί το Auto Shazam;\nΗ Shazam δηλώνει ότι ο ηχογραφημένος ήχος χρησιμοποιεί χαμηλό ρυθμό bit. Και ο όγκος των δεδομένων εξαρτάται από το πόσα Shazams συλλαμβάνονται και από το πόση μουσική αισθάνεται γύρω σας κατά τη διάρκεια της συνεδρία Auto Shazam.\nΓια να είστε ασφαλείς, είναι πιο σοφό να χρησιμοποιείτε το Auto Shazam όταν είστε συνδεδεμένοι σε Wi-Fi.\nΠώς μπορώ να απενεργοποιήσω το Auto Shazam;\nΕάν τελειώσετε με το Auto Shazam, θα απενεργοποιηθεί αυτόματα μετά από έξι ώρες, όπως αναφέρεται παραπάνω από το Shazam. Ωστόσο, μπορείτε επίσης να απενεργοποιήσετε το Auto Shazam χειροκίνητα.\nΠατήστε είτε το κόκκινη ράβδο ή ανοίξτε την εφαρμογή Shazam και μετά πατήστε το μεγάλο κουμπί Shazam στο κέντρο. Θα δείτε ότι το Auto Shazam είναι απενεργοποιημένο επειδή η εφαρμογή θα επιστρέψει στο σημείο της όπου μπορείτε να την ενεργοποιήσετε ξανά και η κόκκινη γραμμή στην οθόνη σας θα φύγει.\nΠατήστε για να απενεργοποιήσετε το Auto Shazam στην εφαρμογή\nΘα χρησιμοποιήσετε το Auto Shazam;\nΤώρα που γνωρίζετε λίγο περισσότερα για το Auto Shazam στο iPhone; Ενημερώστε μας αν θέλετε, θα θέλαμε να σας ακούσουμε!


Uncategorized – RACIST CRIMES WATCH – Παρατηρητηριο Ρατσιστικων Εγκληματων\n24/07/2020 02/08/2020 Panayote Dimitras1 Comment\nΜετά από δεύτερη προχθεσινή προσφυγή του Ελληνικού Παρατηρητηρίου των Συμφωνιών του Ελσίνκι (ΕΠΣΕ) στην Επιτροπή Ανθρώπινων Δικαιωμάτων του ΟΗΕ (ΕΑΔ) για τις παράνομες και απάνθρωπες καταναγκαστικές εξώσεις και απόπειρες καταναγκαστικών εξώσεων οικογενειών Ρομά στη Νέα Ζωή Ασπροπύργου στις 23-27 Ιουνίου 2020 και 3 Ιουλίου 2020, η ΕΑΔ κοινοποίησε τη νέα προσφυγή στην Ελλάδα και έκανε αποδεκτό το αίτημά μας για επέκταση των ασφαλιστικών μέτρων ώστε να μην γίνουν καταναγκαστικές εξώσεις άλλων 11 προσφευγόντων χωρίς να τους παρασχεθεί εναλλακτική στέγη όσο εξετάζεται η προσφυγή (βλπ. επιστολή παρακάτω).\nΕίναι η τρίτη πράξη επιβολής ασφαλιστικών μέτρων από διεθνές δικαστικό όργανο σε βάρος της προεδρεύουσας στο Συμβούλιο της Ευρώπης Ελλάδας μετά από τις δύο προηγούμενες:\n29/06/2020 01/08/2020 Panayote DimitrasLeave a comment\nAccording to the information received, on July 5, 2020, two Greek Roma families, including Mr. Christos…\n17/03/2020 18/03/2020 Panayote Dimitras2 Comments\n02/12/2019 02/12/2019 Panayote Dimitras2 Comments\nΑντ. Σαμαράς: Ο ελληνικός λαός εκτιμά θετικά τις πρωτοβουλίες της κυβέρνησης\nΠΟΛΙΤΙΚΗ /Κυριακή 1 Δεκεμβρίου 2019, 13:14:34 / Πηγή: ΑΠΕ-ΜΠΕ\nΜιλώντας για τα ελληνοτουρκικά ο Αντώνης Σαμαράς έκανε λόγο για ευθεία απειλή από την Αγκυρα. «Στη Θράκη κλιμακώνουν τις προκλήσεις, ενώ ταυτόχρονα στέλνουν μιλιούνια λαθρομεταναστών και από τον Έβρο. Σε ολόκληρο το Αιγαίο, καταθέτουν χάρτες στον ΟΗΕ που αμφισβητούν ευθέως τα κυριαρχικά μας δικαιώματα.Φτάσανε να συνάπτουν συμφωνίες για την ΑΟΖ της Κρήτης, με μια σκιώδη κυβέρνηση της Λιβύης – που η ίδια ελέγχει ελάχιστο μέρος της χώρας της. Δεν μιλάνε πια για νοτίως του Καστελόριζου. Μιλάνε για ανατολικά και νοτίως της Κρήτης. Αυτά μόνο τις τελευταίες μέρες. Και συνεχίζουν, βέβαια, τις ασφυκτικές πιέσεις σε ολόκληρη τη θαλάσσια περιοχή της Κύπρου» είπε τονίζοντας πως χρειάζεται νέα πολιτική απέναντι στην Τουρκία. « Η επίκληση του Διεθνούς Δικαίου, από μόνη της, δεν αρκεί, και κινήσεις κατευνασμού, δεν ωφελούν. Κάποιοι φαντάζονται ότι θα «λύσουν» και τις διαφορές μας με την Τουρκία, με τον ίδιο τρόπο που δήθεν «έλυσαν» και το Μακεδονικό. Πέρσι υπουργοί του ΣΥΡΙΖΑ μας έλεγαν να μην είμαστε “μοναχοφάηδες”. Στα δικά μας κυριαρχική δικαιώματα. Δηλαδή μίλαγαν για πλήρη υποχώρηση της Ελλάδας. Είχα πει λίγο πριν τη Συμφωνία των Πρεσπών, ότι σήμερα ζητούν να υποχωρήσουμε στις αλυτρωτικές απαιτήσεις της πιο αδύναμης χώρας – δηλαδή των Σκοπίων! Και αύριο θα μας ζητήσουν να υποχωρήσουμε απέναντι στον επεκτατισμό της πιο ισχυρής χώρας – της Τουρκίας. Δηλαδή, όπως μας τα λένε, η Ελλάδα, πρέπει να υποχωρεί πάντα, απέναντι σε όλους: είτε απέναντι στους πιο αδύναμους είτε στους πιο ισχυρούς. Γιατί δεν το λένε ανοικτά; Θέλουν την Ελλάδα, να γίνει ο εύκολος σάκος του μπόξ για κάθε απαίτηση, κάθε γείτονα».\nΠλακιωτάκης στον ΑΝΤ1 για το Μεταναστευτικό:\nέχουμε παράνομη εισβολή στην Ελλάδα (βίντεο)\nΟ Υπουργός Ναυτιλίας τόνισε ότι η Κυβέρνηση αντιδρά με ψυχραιμία και αποφασιστικότητα στη συμφωνία Τουρκίας – Λιβύης.\n(…) «Ο Επίτροπος Ανθρωπίνων Δικαιωμάτων λυπάται πολύ που στην ελληνική πολιτική έχει χρησιμοποιηθεί συχνά γλώσσα που στιγματίζει μετανάστες, ακόμη και από πολιτικούς υψηλού επιπέδου. Για παράδειγμα, τον Νοέμβριο 2012 ο Πρωθυπουργός μίλησε δημόσια για μια «ανακατάληψη» που είναι σε εξέλιξη από τις ελληνικές αρχές των κέντρων των πόλεων που είχαν «καταληφθεί» από παράνομους μετανάστες και είχαν παραδοθεί στις «παράνομες δραστηριότητές» τους.\nΤον Αύγουστο 2012, ο Υπουργός Δημόσιας Τάξης και Προστασίας του Πολίτη δήλωσε ότι εξαιτίας της παράνομης μετανάστευσης «η χώρα χάνεται. Από την κάθοδο των Δωριέων, 4.000 χρόνια πριν, ουδέποτε η χώρα δεν δέχθηκε τόσο μεγάλης έκτασης εισβολή…Πρόκειται για βόμβα στα θεμέλια της κοινωνίας και του κράτους».\nΟ όρος «βόμβα» χρησιμοποιήθηκε επίσης δημοσίως τον Ιούλιο 2012 από τον ίδιο Υπουργό όταν αναφέρθηκε στο κέντρο της Αθήνας όπου πολλοί παράτυποι μετανάστες και αιτούντες άσυλο συχνά ενοικιάζουν και κατοικούν σε υπερπλήρη διαμερίσματα με απαράδεκτες συνθήκες διαβίωσης, στερούμενοι οποιασδήποτε δημόσιας υπηρεσίας κοινωνικής πρόνοιας. Δύο ημέρες αργότερα στον ιστότοπό της, η “Χρυσή Αυγή” αναφέρθηκε στη δήλωση του Υπουργού κ. Δένδια ως «δικαίωση των θέσεων» του κόμματος.»\n09/01/2019 20/01/2019 Vassilis TsarnasLeave a comment


Είμαι ένα κείμενο… που γράφτηκα αποκλειστικά για σένα. Ενώ δεν με κάλεσες… όμως εγώ ήρθα. Eίμαι το πρώτο κείμενο… που μιλάω άμεσα για τον εαυτό σου. Μην ξεχνάς ότι, εκτός από το να σου μεταφέρω τις πληροφορίες με τις λέξεις – έλξεις μου, κρύβω μέσα μου λεπτοφυείς νοητικές αιθερογραφές που, που όταν ιχνηλατηθούν κατάλληλα… θα σε οδηγήσουν σε υγιείς χώρους.\nΗ γλώσσα που ομιλώ θα σε βοηθήσει να θεραπευτείς. Η Ελληνική γλώσσα, έχει τη δυνατότητα, να απεικονίζει και να δηλώνει κάθε αισθητό και κάθε νοητό περιεχόμενο, προφορικώς ή γραπτώς. Οπότε… διάβασέ με προσεχτικά.\nΦίλε… ή φίλη… άκου το σώμα σου. Αφουγκράσου τι σου λέει και μίλα με τα κύτταρά σου. Όταν καταλάβεις ότι μπορείς να επικοινωνήσεις με το σώμα σου και όλα τα όργανά σου… αργά ή γρήγορα θα θεραπευτείς. Αυτό είναι το μυστικό….! Πως συμβαίνει αυτό; Απλά κάθε μέρος του σώματός μας… διαθέτει και τη δική του Συνείδηση ή τη δική του Ψυχική Υπόσταση. Έτσι κάθε ενεργειακό κέντρο…. έχει τη δική του δομή και χρώμα… καθώς και την ανάλογη συχνότητα.\nΗ ίαση του ανθρώπινου σώματος σου…. είναι εφικτή… αρκεί να το πιστέψεις μέσα σου και να συγκεντρωθείς σε αυτό επιμελώς. Διαλογίσου και συγκεντρώσου… ώστε να μάθεις να ακούς το σώμα σου… να μάθεις να του μιλάς… ώστε να αποχτήσεις σκοπό και στόχο και να συμβάλλεις στη θεραπεία της ασθένειάς σου. Όσο και να σου φαίνεται παράξενο… εσύ αποφασίζεις και επιμένεις διαρκώς… ώστε να ενεργοποιήσεις ξανά όλα σου τα κύτταρα. Τις περισσότερες φορές νομίζουμε… ότι δεν έχουμε ελπίδες και για το τι πρέπειακριβώς να περιμένουμε. Εάν όμως επικεντρωθούμε και καθίσουμε ένα χρονικό διάστημα… για τον καθένα αυτό είναι σχετικό… αλλά συνιστώ όμως στην αρχή…να καθίσετε πάνω από μία ώρα συγκεντρωμένης επικοινωνίας… θα αντιληφθείτε σύντομα…ότι οι ιστοί σας ή μυς σας ή τα κύτταρά σας και γενικά τα όργανά σας….θα αρχίσουν να ανταποκρίνονται κανονικά. Τα νεύρα σας θα αρχίσουν να κινούνται πλήρως και οι μύες σας θα αρχίσουν να εκτελούν και να λειτουργούν κανονικά ανεξάρτητα από τη δική σας θέληση. Αυτή η αντίδραση θα συνεχίζεται κανονικά κι εσείς θα αρχίσετε να ξαναλειτουργεί πλήρως…καθώς οι ηλεκτρικές ώσεις…θα κατακλύζουν τη συγκεκριμένη σας περιοχή.Η καρδιά σας θα αρχίσει να σφυροκοπά ακατάπαυστα και όταν καταλάβετε ότι επιτέλους βρίσκεστε στον δρόμο της απαλλαγής από την ασθένεια σας, θα απαλλαγείτε και από τους πόνους σας. Είναι πολύ σημαντικό να το αποφασίσετε προτού ξεκινήσετε… ότι πράγματι θέλετε και επιθυμείτε να το κάνετε αυτό πράξη. Διαλέξτε εκείνη την ώρα… που είναι κατάλληλη για εσάς. Διαλέξτε ένα ήρεμο σημείο του σπιτιού σας και καθίστε σ’ ένα καναπέ ή πολυθρόνα ή και κρεβάτι. Πάρτε πρώτα κάποιες βαθιές αναπνοές. Κάντε διαλογισμό… διότι σε αυτή τη κατάσταση, η επικοινωνία ανάμεσα στον συνειδητό εγκέφαλο και στο σώμα σας… γίνεται συμβατή.\nΒ) Δημιουργήστε ένα αίσθημα εμπιστοσύνης… κάνοντας έτσι ώστε το σώμα σας να συμμετέχει σε αυτές τις συζητήσεις που κάνετε με τον εσωτερικό σας εαυτό… σχετικά με την επιθυμία σας…ώστε να υπάρξει μία πλήρης συνεργασία σώματος-ψυχής με σκοπό να ξεπεράσετε την όποια ασθένεια.\nΑυτές οι ενέργειες είναι απαραίτητες για να έχουμε την επίτευξη δυναμικών θεραπευτικών αντιδράσεων στο σώμα μας. Οι παράγοντες αυτοί μεταφράζονται σε τούτες τις τρεις λέξεις που είναι:η πρόθεση, ο συντονισμός και ο αυθορμητισμός…. αντίστοιχα.\nΟφείλω να εξηγήσω… ότι στον ανθρώπινο οργανισμό έχουμε μία αύξηση της ηλεκτρικής δραστηριότητας που συνδέεται γενικά με τα πολύ έντονα συναισθήματα…. που μας διακατέχουν. Είναι τόσο απλό… αρκεί να μπει η συγκεκριμένη ιδέα στο μυαλό σας… ώστε να υπάρξει συγκεκριμένη πρόθεση. Και όταν γράφω για πρόθεση… εννοώ για πραγματική πρόθεση από μέρους σας… και όχι τεχνητή.\nΓια να καταλάβετε… ότι για οποιοδήποτε στρεσογόνο γεγονός… στη διάρκεια της ημέρας που θα σας παρουσιαστεί… αυτό προκαλεί αλυσιδωτές ηλεκτρικές αντιδράσεις στα κύτταρά σας. Δεν έχει σημασία ο χρόνος… αλλά ούτε και ο τόπος. Τα κύτταρα μας συμπεριφέρονται σαν να μην υπήρχαν οι οθόνες εκεί…, γεγονός που υποδηλώνει ότι αυτή η επικοινωνία προέρχεται από ένα πεδίο άγνωστο ακόμα στη συμβατική μας επιστήμη. Φυσικά να αναφέρω… ότι σήμερα μέσω της ΚβαντικήςΔιεμπλοκής… όπου είναι η διαδικασία κατά την οποία δύο σωματίδια ύλης που έχουν αλληλεπίδραση…. εξακολουθούν να συμπεριφέρονται σαν να είναι συνδεδεμένα… ακόμα κι αφού τα χωρίσει απόσταση πολλών μιλίων… είναι γεγονός. Όταν λοιπόν προκύψει κάποια αλλαγή στις ιδιότητες (θέση, ταχύτητα και περιστροφή) ενός από τα σωματίδια, τότε οι ιδιότητες του άλλου απομακρυσμένου σωματιδίου θα αλλάξουν την ίδια στιγμή… αυτά λοιπόν διαπίστωσαν οι νέοι ερευνητές… και ίσως να βρισκόμαστε σε καλό δρόμο… ώστε να κατανοήσουμε καλύτερα τον εγκέφαλό μας. Αυτός ο συντονισμός αποδεικνύει την έννοια της ενότητας, δηλαδή….την άποψη… ότι τα πάντα στη Φύση… είναι αλληλοεξαρτώμενα. Οι Πρόγονοί μας είχαν κατανοήσει αυτή τη σύνδεση… ως ένα ζωντανό καθολικό ενεργειακό πεδίο… που συντηρεί τη ζωή… ενώ ταυτόχρονα οδηγεί στην εξέλιξη της Συνείδησης… σε ολόκληρο το Σύμπαν. Η πρόθεσή μας έχει τη δύναμη… να θεραπεύσει το σώμα μας, αρκεί να εστιάσουμε σωστά και να του στείλουμε τα κατάλληλα εκείνα μηνύματα θεραπείας και αποκατάστασης.\nΕσύ… ναι… ΕΣΥ Ο ΙΔΙΟΣ… ΘΕΡΑΠΕΥΕΙΣ ΤΟΝ ΕΑΥΤΟ ΣΟΥ. Τι κάθεσαι…ξεκίνα….


Πώς να ντύνομαι μέσα στο σπίτι; Στιλιστικά tips που θα σου... | Μόδα Ειδήσεις\nΓΡΑΦΕΙ: ΜΑΡΙΝΑ ΧΑΡΑΛΑΜΠΟΥς 29-11-2020\nΣίγουρα μέχρι πριν λίγο καιρό η ερώτηση «Πώς να ντύνομαι μέσα στο σπίτι;» δεν σε απασχολούσε έντονα. Αυτό όμως φαίνεται να έχει αλλάξει αφού όλοι προσαρμοστήκαμε σε νέες συνθήκες και πρέπει να συνεχίσουμε να είμαστε αισιόδοξοι. Ήρθε η στιγμή λοιπόν να απολαύσεις τον χρόνο που έχεις στο σπίτι και να κάνεις τον ελεύθερο χρόνο σου πιο δημιουργικό. Να κάνεις στιλιστικούς πειραματισμούς, να ασχοληθείς με την γκαρνταρόμπα σου και να βοηθήσεις την ψυχολογία σου με τη μόδα. Όπως και στην κανονική σου ζωή, το look που θα επιλέξεις να φορέσεις έχει αντίκτυπο στην ψυχολογία σου. Τα ρούχα που φοράς στο σπίτι μπορούν να σου προσφέρουν ηρεμία και να σε κάνουν να νιώθεις ωραία χωρίς να περιμένεις τα σχόλια κάποιου άλλο που θα εγκρίνει το look σου.\nΗ Chiara Ferragni με το απόλυτο outfit για την καραντίνα\nΝα φοράς ρούχα που θα σε κάνουν να αισθάνεσαι άνετα. Δεν πρέπει να καταπιέζεσαι με τα κομμάτια που θα επιλέξεις, γιατί αυτό θα σου χαλάσει τη διάθεση. Μην πέσεις όμως στην παγίδα του να φοράς όλη μέρα πιτζάμες και φόρμες γιατί αυτό δεν θα βοηθήσει καθόλου. Είναι η ευκαιρία να δοκιμάσεις τα πιο ευφάνταστα looks που δεν τολμούσες να φορέσεις στην καθημερινότητα σου. Να κάνεις δημιουργικό styling με κομμάτια που είχες ξεχασμένα και αποδεικνύονται θησαυροί. Μπορείς να χωρίσεις μόνη σου τις ημέρες σε concepts και να κάνεις τη διαδικασία πιο διασκεδαστική. Για παράδειγμα "Floral Monday" και να φορέσεις το αγαπημένο σου print. Bρες το ανοιξιάτικο φόρεμα που έχεις στην γκαρνταρόμπα σου, συνδύασε το αγαπημένο σου υφασμάτινο παντελόνι με ένα T-shirt και θα έχεις έτοιμα τα πρώτα looks που θα φορέσεις όταν όλα αυτά τελειώσουν.\nΤο χρώμα παίζει πολύ σημαντικό ρόλο στην ψυχολογία. Δώσε έμφαση σε αποχρώσεις που θα βοηθήσουν τη διάθεσή σου. Το πράσινο είναι ένα αρμονικό χρώμα που ενθαρρύνει μια χαλαρωτική και άνετη στάση και συμβολίζει την ελπίδα ενώ το κόκκινο αποπνέει δύναμη και φιλοδοξία. Από την άλλη, το πορτοκαλί είναι ένα χαρούμενο χρώμα που έχει το αίσθημα της ζεστασιάς ενώ το λευκό συνδέεται με την καθαριότητα. Το ροζ εκφράζει τη θηλυκότητα και τον ρομαντισμό και βοηθάει πολύ στην καλή διάθεση. Αφέσου στην μαγεία της χρωματοθεραπείας! Μπορείς επίσης να επενδύσεις σε ουδέτερες αποχρώσεις, αφού για παράδειγμα το γκρι προσδίδει μια αίσθηση γαλήνης ενώ το καφέ που είναι το χρώμα της «φύσης», συνδέεται με την άνεση και τη ζεστασιά. Φόρεσε χρώματα, κάνε color blocking και απέφυγε τις μουντές αποχρώσεις.\nΤα αξεσουάρ έχουν πρωταγωνιστικό ρόλο σε κάθε look, κι αυτό δεν αλλάζει ακόμη και στα σύνολα που θα φορέσεις στο σπίτι. Τα αγαπημένα σου σκουλαρίκια ή ένα statement κολιέ, θα κάνουν πιο διασκεδαστικό το fashion challenge "Tι να φορέσω στο σπίτι" και σίγουρα θα σου φτιάξουν τη διάθεση.\nΕξάλλου, η μόδα είναι κάτι για να περνάς καλά, να πειραματίζεσαι και όχι να σου προκαλεί άγχος ή να σε καταπιέζει!\nΔες επίσης: Πώς να φορέσω το κολάν | 5 ιδέες από τα διάσημα it girls\nSTYLING TIPS ΓΙΑ ΤΟ ΣΠΙΤΙ


14 Google Analytics Terms που Πρέπει να Γνωρίζεις [Infographic] | Χρυσός Οδηγός\nΌταν μιλάμε για Google Tools, είναι απόλυτα φυσιολογικό να μας έρχεται πρώτο στο μυαλό το Google Analytics.\nΤι είναι όμως το Google Analytics;\nΕίναι ένα καταπληκτικό εργαλείο για τη μέτρηση της επισκεψιμότητας και της συμπεριφοράς των χρηστών στο website σου.\nΤο Google Analytics σου παρέχει τα εργαλεία ψηφιακής ανάλυσης που χρειάζεσαι για να αναλύσεις τα δεδομένα σε ένα μέρος, για μια βαθύτερη κατανόηση της εμπειρίας των πελατών σου.\nΌμως, το καλύτερο από όλα είναι ότι η Google σου το προσφέρει εντελώς δωρεάν.\nΒέβαια, υπάρχει και σε paid έκδοση αλλά αν η ιστοσελίδα σου δεν ξεπερνά τα 10 εκατομμύρια hits* το μήνα, τότε δε χρειάζεται να πληρώσεις τα περίπου $12,500 / μήνα ώστε να αποκτήσεις την πλήρη έκδοση.\nΘα πρέπει να σημειώσουμε όμως ότι στη δωρεάν έκδοση σου έχει κάποιους περιορισμούς τους οποίους μπορείς να δεις εδώ.\nΕάν έχεις όμως μια μικρομεσαία επιχείρηση τότε δε χρειάζεται να προβληματίζεσαι. Η δωρεάν έκδοση είναι υπεραρκετή για τις ανάγκες σου. Το μόνο που πρέπει να κάνεις είναι να εγγραφείς στην πλατφόρμα του Google analytics και να βάλεις το Google analytics tracking code στον κώδικα του website σου.\nΜέσα από τα δεδομένα που σου προσφέρει το Google Analytics μπορείς να καταλάβεις τη συμπεριφορά των χρηστών που επισκέπτονται τον ιστότοπό σου και να βελτιώσεις τη διαδικτυακή παρουσία της επιχείρησής σου.\nΘα σου δώσει μια άλλη οπτική όσον αφορά την επισκεψιμότητα που λαμβάνει το website σου και θα σε βοηθήσει να καταλάβεις πώς σε βρήκαν οι χρήστες, πώς περιηγήθηκαν στο website σου και πολλά ακόμα.\nΕπειδή όμως αν ανοίξεις το Google Analytics για πρώτη φορά, το πιθανότερο είναι να νομίζεις ότι είσαι σε διαστημόπλοιο, καλό είναι να έχεις μια ιδέα του τι σημαίνουν κάποια κύρια δεδομένα που θα δεις.\nΤο 75% των marketers δηλώνει ότι το μεγαλύτερο εμπόδιο στην ανάλυση των δεδομένων τους είναι η έλλειψη γνώσης και εκπαίδευσης. Και επειδή η γνώση και η εκπαίδευση είναι απαραίτητα εφόδια, σου έχουμε ετοιμάσει και αναλύσει τα 14 σημαντικότερα Google Analytics Terms τα οποία θα σε βοηθήσουν να κατανοήσεις καλύτερα τα δεδομένα που βλέπεις στο Google Analytics.\nΠηγή: Think with Google\nΠριν συνεχίσουμε όμως με τα βασικά Google Analytics terms, πρέπει να εξηγήσουμε τι σημαίνουν οι όροι Dimensions & Metrics, οι οποίοι είναι υψίστης σημασίας αν θέλεις να κατανοήσεις καλά τα δεδομένα σου.\nDimensions είναι τα χαρακτηριστικά των δεδομένων, π.χ. μια πόλη, ένας browser κ.ά. ενώ Metrics είναι οι ποσοτικές μετρήσεις των δεδομένων π.χ. 5.000 sessions, 3,74 Pages/Session κ.α.\nΠηγή: Dimensions and metrics – Understand the building blocks of your reports.\n*Hits = PageViews + Events + Social Actions + Commerce Hits\n14 Google Analytics Terms [Infographic]\nΑντιπροσωπεύει το συνολικό αριθμό επισκέψεων στο website σου. Η καταγραφή του αριθμού αυτού ξεκινά από τη στιγμή που θα φορτώσει η πρώτη σελίδα που θα επισκεφτεί ο χρήστης και τελειώνει όταν ο επισκέπτης εγκαταλείψει την ιστοσελίδα και κλείσει το browser ή αν ξεπεράσει τα 30 λεπτά αδράνειας.\nΕίναι ο αριθμός των χρηστών οι οποίοι περιηγήθηκαν στο website σου. Κάθε χρήστης μπορεί να επισκέπτεται το website σου πολλές φορές. Για παράδειγμα, ένας χρήστης θα μπορούσε να δημιουργήσει τέσσερα Sessions στο website σου. Στην ανάλυση του Audience Section στο Google Analytics, θα βρεις όλα τα στοιχεία για τους χρήστες του website σου.\nΕίναι ο συνολικός αριθμός επισκεπτών στο website σου, ο οποίος προήλθε από καινούργιους χρήστες που δεν τον έχουν ξαναεπισκεφτεί.\nΕίναι ο συνολικός αριθμός επισκεπτών στο website σου, ο οποίος προήλθε από χρήστες που τον έχουν ξαναεπισκεφτεί.\nΕίναι το ποσοστό των περιόδων σύνδεσης με μία μόνο αλληλεπίδραση από τους χρήστες. Πιο απλά, είναι το ποσοστό των επισκέψεων στις οποίες ο επισκέπτης βλέπει μόνο μία σελίδα στο website σου και βγαίνει από αυτή χωρίς να κάνει κάποια άλλη ενέργεια.\nΚαταγράφεται κάθε φορά που προβάλλεται μια σελίδα σε κάποιο χρήστη. Από τεχνικής άποψης, καταγράφεται κάθε φορά που ένας επισκέπτης κάνει κλικ στο back button, κάνει refresh και γενικά κάθε φορά που μια σελίδα ανοίγει στο browser.\nΕίναι ο μέσος χρόνος, σε δευτερόλεπτα, τον οποίο έναν επισκέπτης ξοδεύει σε μια συγκεκριμένη σελίδα του website σου.\nΑντιπροσωπεύει το μέσο χρόνο, σε δευτερόλεπτα, ενός Session. Πιο συγκεκριμένα είναι ο χρόνος μεταξύ του πρώτου Pageview και του τελευταίου Pageview.\nΑντιπροσωπεύει το μέσο όρο των Pageviews κατά τη διάρκεια ενός Session.\nΑφορά την ομαδοποίηση των καναλιών από τις οποίες προήλθε η επισκεψιμότητα στο website σου π.χ. organic, direct. Δες τα data σου από την ανάλυση του Acquisition Section στο Google Analytics, και βρες απαντήσεις σε όλα αυτά τα ερωτήματα σου σχετικά με το traffic του website σου.\nΑντιπροσωπεύει τον αριθμό των Session που ξεκίνησαν από μια συγκεκριμένη σελίδα του website σου.\nΑντιπροσωπεύει τον αριθμό των Session που έληξαν σε μια συγκεκριμένη σελίδα του website σου.\nΕίναι κάτι το οποίο που πρέπει να ρυθμιστεί σύμφωνα με τις ανάγκες του website σου. Αντιπροσωπεύει μια ολοκληρωμένη δραστηριότητα. Θέσε τα κατάλληλα Goals στα Google Analytics και παρακολουθήσε την επίτευξη των στόχων σου, μέσα από URL Destination, Time on Site, Pages per Visit ή Events.\nΑναφέρεται σε μια δραστηριότητα που εκτελείται από τους χρήστες, η οποία πληροί το σκοπό του website σου. Για παράδειγμα την αγορά ενός προϊόντος, τη λήψη ενός e-book, την εγγραφή στο newsletter κ.λπ. Αφού θέσεις τα goal σου, δες στην ανάλυση του Real Time section στο Google Analytics, τη πορεία των conversions του website σου και κάνε τις απαραίτητες ενέργειες με βάση και τα δεδομένα σου.\nΜπορείς να μάθεις περισσότερα σχετικά με το Google Analytics, παρακολουθόντας τα Google analytics tutorial ή ακόμα και λαμβάνοντας ένα Google analytics certification δίνοντας online εξετάσεις.\nΕάν πάλι δεν έχεις χρόνο για κάτι τέτοιο, πολύ απλά σου το προσφέρουμε εμείς, μιας και με κάθε κατασκευή μιας ιστοσελίδας εκτός του ότι σου σετάρουμε δωρεάν το λογαριασμό σου στα Google Analytics, σου στέλνουμε κάθε μήνα ένα report με τα βασικότερα metrics που πρέπει να παρακολουθείς.\n, Digital Marketing, Google Analytics, Infographics


Καθηγήτρια λυκείου πήγε μεθυσμένη στο σχολείο - Newpost.gr\nτου Newsroom Δημοσίευση 22 Απριλίου 2014, 19:15 / Ανανεώθηκε 22 Απριλίου 2014, 21:41 Καθηγήτρια λυκείου πήγε μεθυσμένη στο σχολείο\nΗ Αρχή Προστασίας Δεδομένων Προσωπικού Χαρακτήρα, με την υπ΄ αριθμ. 38/2014 απόφασή της, έδωσε την άδεια σε νοσοκομείο να χορηγήσει σε διευθυντή Επαγγελματικού Λυκείου (ΕΠΑΛ) ιατρικά δεδομένα εκπαιδευτικού η οποία πήγε για μάθημα κάτω από την επήρεια αλκοόλ.\nΣυγκεκριμένα, η εν λόγω εκπαιδευτικός πήγε στο ΕΠΑΛ σε κατάσταση μέθης. Μόλις αυτό έγινε αντιληπτό κλήθηκε ασθενοφόρο του ΕΚΑΒ το οποίο την παρέλαβε και τη μετέφερε σε νοσοκομείο. Στη συνέχεια σε βάρος της εκπαιδευτικού διατάχθηκε Ένορκή Διοικητική Εξέταση (ΕΔΕ) και η διεξαγωγή της ανατέθηκε στον διευθυντή του ΕΠΑΛ.\nΟ διευθυντής του ΕΠΑΛ ζήτησε εγγράφως από το νοσοκομείο την ιατρική διάγνωση, τις μικροβιολογικές και άλλες εξετάσεις που έγιναν στην εκπαιδευτικό, όπως και το εάν νοσηλεύθηκε ή όχι στο νοσοκομείο.\nΜετά από αυτό το νοσοκομείο ζήτησε την άδεια της Αρχής για να διαβιβάσει στον διευθυντή του ΕΠΑΛ τα ευαίσθητα ιατρικά δεδομένα προσωπικού χαρακτήρα της εκπαιδευτικού.\nΗ Αρχή έδωσε στο νοσοκομείο την άδεια να χορηγήσει στον διευθυντή του ΕΠΑΛ ιατρική βεβαίωση σχετικά με τη διάγνωση και τα ευρήματα των εργαστηριακών εξετάσεων της εκπαιδευτικού, καθώς και το εάν νοσηλεύθηκε ή όχι, ενώ επισημαίνει ότι το νοσοκομείο υποχρεούται να ενημερώσει την εκπαιδευτικό ότι θα χορηγήσει προσωπικά της δεδομένα στον διευθυντή του Λυκείου.\nΑκόμη, η Αρχή έκρινε ότι επιτρέπεται η επεξεργασία ευαίσθητων προσωπικών δεδομένων, όταν πρόκειται για άσκηση ή υπεράσπιση δικαιώματος ενώπιον δικαστηρίου ή πειθαρχικού οργάνου.


Όλοι οι άνθρωποι που είναι δυστυχισμένοι, είναι για τον ίδιο ακριβώς λόγο | Κοντολογίς\nΌλοι οι άνθρωποι που είναι δυστυχισμένοι, είναι για τον ίδιο ακριβώς λόγο\nΗ έρευνα της επιστημονικής ομάδας διήρκησε σχεδόν 30 χρόνια και έγινε σε δείγμα 1.000.000 ανθρώπων\nΤι μας κάνει δυστυχισμένους; Ο καθένας θα απαντούσε πιθανότατα κάτι διαφορετικό (δουλειά, έλλειψη χρημάτων, προσωπικά ζητήματα). Και πιθανότατα θα δυσκολευόμασταν να πιστέψουμε πως οι «άλλοι» έχουν τα ίδια προβλήματα με εμάς, ή πως αυτοί οι «άλλοι» τα βιώνουν με τον ίδιο τρόπο.\nΠάντοτε όμως, όσο και αν δεν το πιστεύουμε, υπάρχουν στις ζωές μας κοινοί παρανομαστές. Εν προκειμένω, κοινά πράγματα που μας κάνουν χαρούμενους και μας κάνουν δυστυχείς. Και η αλήθεια είναι πως συχνά οι λόγοι που επικαλούμαστε δεν είναι και οι πραγματικοί…\nΜια νέα έρευνα λοιπόν εντόπισε αυτόν τον κοινό παρανομαστή που μας κάνει όλους δυστυχισμένους. Και είναι αυτό που κάνετε εσείς αυτή τη στιγμή.\nΗ έρευνα που δημοσιεύτηκε στο PshychNET έρχεται να υποστηρίξει και να μας αποδείξει -μετά από έρευνα σε δείγμα 1.000.000 εφήβων στις ΗΠΑ- πως όσοι δηλώνουν δυστυχισμένοι περνούν πολλές ώρες μπροστά σε μια οθόνη.\nΜεταξύ των εφήβων, όσοι δήλωσαν πως περνούν περισσότερες από πέντε ώρες την ημέρα μπροστά από οθόνες κινητών τηλεφώνων, τηλεοράσεων, υπολογιστών ή μπροστά σε οθόνες παίζοντας video games και είναι γενικότερα online, δήλωσαν επίσης πως είναι δυστυχισμένοι.\nΣε αντίθεση, όσοι περνούν χρόνο με φίλους, γυμνάζονται, διαβάζουν βιβλία, μελετουν ήταν πιο ευτυχισμένοι.\nΗ έρευνα ξεκίνησε το 1991 και εστιάζει σε νέους που φοιτούν στην όγδοη έως 12 τάξη του αμερικανικού εκπαιδευτικού συστήματος.\nΣε ένα άρθρο του Jean Twenge – ενός εκ των επικεφαλής συγγραφέων της μελέτης και καθηγητή Ψυχολογίας στο Πανεπιστήμιο του San Diego- το οποίο δημοσιεύεται στο Quartz αναφέρει:\n«Κάθε χρόνο, ερωτώνται πόσο ευτυχισμένοι είναι γενικά, και επιπροσθέτως πώς περνούν τον χρόνο τους. Διαπιστώσαμε πως οι έφηβοι που περνούν περισσότερες ώρες με φίλους δια ζώσης, γυμνάζονται, κάνουν αθλήματα, εκκλησιάζονται, διαβάζουν ή απλά κάνουν τα μαθήματά τους στο σπίτι, είναι πιο ευτυχισμένοι.\nΑντιθέτως, έφηβοι που περνούν περισσότερο χρόνο στο διαδίκτυο, παίζουν video games, παρακολουθούν τα μέσα κοινωνικής δικτύωσης, ανταλλάσσουν μηνύματα, κάνουν video chat ή παρακολουθούν τηλεόραση, ήταν λιγότερο ευτυχισμένοι».\nΜε δεδομένο ότι αυτή η έρευνα διεξαγόταν επί σχεδόν 30 χρόνια, οι υπεύθυνοι διαπίστωσαν πως γύρω στο 2012 καταγράφηκε μια ξαφνική μείωση στα ποσοστά των εφήβων που δήλωναν ευτυχισμένοι. Ήταν η περίοδος που τα smartphones έγιναν πιο εύκολα διαθέσιμα.\nΣύμφωνα με τον Twenge, η χρήση του διαδικτύου διπλασιάστηκε την περίοδο 2006-2016 και το 82% της 12ης τάξης των μαθητών που μετείχαν στην έρευνα, έκαναν χρήση ή παρακολουθούσαν τα social media σε καθημερινή βάση.\nΜάλιστα αυτό το έλλειμμα ευτυχίας είχε σοβαρές συνέπειες για κάποιους, όπως η εμφάνιση κατάθλιψης, η χαμηλή αυτοεκτίμηση, η τάση κάποιων να βλάψουν τον εαυτό τους, φτάνοντας σε κάποιες περιπτώσεις έως και την αυτοκτονία.\nΟι βλαπτικές συνέπειες της πολύωρης ενασχόλησης με δραστηριότητες που απαιτούν τη χρήση οθόνης δεν είναι όμως κάτι που έχει αρνητικές συνέπειες μόνο για τους εφήβους, καθώς μελέτες που έχουν δημοσιευθεί στο NCBI και το Sage έχουν δείξει πως μαζί με τους εφήβους υποφέρουν και οι ενήλικες.\n«Μια παρόμοια τάση παρατηρούμε και στους ενήλικες. Οι συνάδελφοι μου συγγραφείς της μελέτης και εγώ διαπιστώσαμε ότι οι ενήλικες άνω των 30 ετών ήταν λιγότερο ικανοποιημένοι από ό,τι ήταν πριν από 15 χρόνια και ότι έκαναν σεξ λιγότερο συχνά.\nΜπορεί να υπάρξουν πολλοί λόγοι και εξηγήσεις για αυτή την τάση που υπάρχει αλλά και οι ενήλικες ξοδεύουν περισσότερο χρόνο μπροστά σε οθόνες από ό, τι παλιότερα.\nΑυτό μπορεί να μεταφράζεται σε περιορισμό της άμεσης άμεσες με άλλους ανθρώπους, ακόμη και με τους ερωτικούς τους συντρόφους. Και το αποτέλεσμα είναι: λιγότερο σεξ, λιγότερη ευτυχία».\nΚάποιος λοιπόν θα μπορούσε να σκεφτεί πως εάν όλοι σταματούσαμε να περνάμε χρόνο μπροστά σε μια οθόνη ή να ξοδεύουμε το χρόνο μας στα social media θα αρχίζαμε να νιώθουμε πιο ευτυχισμένοι.\nΩστόσο οι ερευνητές ανακάλυψαν πως οι έφηβοι που δεν ξοδεύουν καθόλου χρόνο σε online δραστηριότητες και δεν ασχολούνται με διαδικτυακά μέσα ήταν λιγότερο ευτυχισμένοι από αυτούς που αφιερώνουν απλά λιγότερο χρόνο σε τέτοιου είδους δραστηριότητες (λιγότερο από μια ώρα την ημέρα).\nΚάπως έτσι μπορούμε να καταλήξουμε στο συμπέρασμα πως σαφώς στην εποχή μας, η λύση δεν είναι η πλήρης αποχή, αλλά η ορθή και περιορισμένη χρονικά χρήση.\nΠροηγούμενο άρθρο Τι να τρώτε για να μην σας τσιμπούν τα κουνούπια\nΕπόμενο άρθρο Μαμαλάκης: «Οι γιατροί μου έδιναν δύο ημέρες ζωής»


Στο Βερολίνο διοργανώθηκε το περασμένο Σαββατοκύριακο έκθεση που απευθυνόταν σε όσους αντιμετωπίζουν προβλήματα να αποκτήσουν παιδιά.\nΟι 50 περίπου εκθέτες είχαν έρθει από τις ΗΠΑ και από ευρωπαϊκές χώρες. Πρόκειται για Τράπεζες Σπέρματος, γραφεία μεσολάβησης για την υιοθέτηση παιδιών, κλινικές για εξωσωματική γονιμοποίηση ή ακόμη για την παρένθετη μητρότητα. Το ενδιαφέρον του κοινού ήταν μεγάλο.\nΣύμφωνα με τη συνεργάτιδα της έκθεσης Κριστίνε Σμιτ: «Για την έκθεση στο Βερολίνο είχαν δηλωθεί γύρω στα 2.500 άτομα. Η έκθεση τούς προσφέρει την ευκαιρία να έρθουν άμεσα σε επαφή με κλινικές, γραφεία και οργανώσεις. Σε διαφορετική περίπτωση θα πρέπει να ταξιδέψουν προκειμένου να συναντήσουν τους ειδικούς. Εδώ τους βρίσκεις όλους συγκεντρωμένους.»\nΣτην έκθεση συμμετείχε και ο Γιάννης Ζερβομανωλάκης με την ιατρική του εταιρεία Southeastern Fertility Solutions που συνεργάζεται με τη Μονάδα Υποβοηθούμενης Αναπαραγωγής Institute of Life του Μαιευτηρίου ΙΑΣΩ στην Αθήνα.\nΟ γυναικολόγος παρουσίασε στο Βερολίνο τις δυνατότητες που προσφέρει η κλινική στον τομέα της παρένθετης μητρότητας.\nΌπως δηλώνει ο κ. Ζερβομανωλάκης στην Deutsche Welle: «στη δική μας κλινική γεννιούνται 10 με 15 παιδιά το χρόνο μέσω της διαδικασίας της παρένθετης μητρότητας».\nΟ ίδιος ασχολείται με αυτό το θέμα εδώ κα επτά χρόνια. Πριν επιστρέψει το 2009 στην Ελλάδα είχε εργαστεί έξι χρόνια στη Γερμανία και τρία χρόνια στην Αυστρία.\nΟι επαφές που διατηρεί με τους συναδέλφους του στο γερμανόφωνο χώρο, η παρουσίαση στο διαδίκτυο αλλά και οι εμφανίσεις του σε τηλεοπτικά κανάλια οδήγησαν στην αύξηση του ενδιαφέροντος για το ελληνικό μαιευτήριο.\nΟ λόγος είναι ότι στην Ελλάδα επιτρέπονται θεραπείες όπως η δωρεά ωαρίων, η προεμφυτευτική διάγνωση αλλά και η παρένθετη μητρότητα που απαγορεύονται στη Γερμανία και την Αυστρία.\nΣύμφωνα με τον κ. Ζερβομανωλάκη η ιστοσελίδα του όπου ενημερώνει για τη δυνατότητα της παρένθετης μητρότητας σημείωσε μέχρι στιγμής γύρω στις 15.000 επισκέψεις από τη Γερμανία και 3.000 από την Αυστρία.\nΟ ίδιος δέχτηκε πάνω από 300 email τα τελευταία δύο χρόνια και τον έχουν επισκεφθεί πάνω από 100 ζευγάρια Γερμανών και Αυστριακών.\nΜετά την πρώτη επικοινωνία, συνήθως μέσω email, ακολουθεί η πρώτη επίσκεψη των ενδιαφερόμενων στην Αθήνα. Πολύ σύντομα γίνεται η επαφή των μελλοντικών γονέων με την υποψήφια παρένθετη μητέρα.\nΣε ό,τι αφορά την προέλευση αυτών των γυναικών ο κ. Ζερβομανωλάκης τονίζει ότι: «είναι κατά 90% ελληνικής υπηκοότητας ή είναι ξένες οι οποίες έχουν όμως μόνιμη παραμονή στην Ελλάδα με Αριθμό Φορολογικού Μητρώου και όλα τα σχετικά».\nΤο βασικότερο στοιχείο της όλης διαδικασίας για ζευγάρια από τη Γερμανία και την Αυστρία είναι ότι η εγκυμοσύνη της παρένθετης μητέρας ξεκινά μετά από την εκδοση σχετικής δικαστικής απόφασης.\nΌπως εξηγεί η Βίκυ Αθανάσογλου, νομική σύμβουλος του κ. Ζερβομανωλάκη, «βάσει της απόφασης που εκδίδει το ελληνικό δικαστήριο, στο πιστοποιητικό γέννησης που θα εκδοθεί για το παιδί αναφέρονται μόνο τα ονόματα των γονέων».\nΚατ’ αυτό τον τρόπο αποφεύγεται μετά τον τοκετό η διαδικασία υιοθέτησης.\nΜέχρι στιγμής δεν έφτασε καμία τέτοια περίπτωση σε γερμανικό δικαστήριο, εξηγεί η Βίκυ Αθανάσογλου, δικηγόρος που δραστηριοποιείται τόσο στην Αθήνα όσο και στο Ντίσελντορφ.\nΈπειτα, σύμφωνα με την ευρωπαϊκή νομοθεσία απόφαση δικαστηρίου ενός κράτους-μέλους είναι δεσμευτική για όλα τα κράτη-μέλη της ΕΕ.\nΑπό την παραμονή του στη Γερμανία και την Αυστρία ο Γιάννης Ζερβομανωλάκης γνωρίζει καλά τους ηθικούς ενδοιασμούς σε αυτές τις χώρες σε θέματα που αφορούν εναλλακτικούς τρόπους απόκτησης παιδιών.\nΟ Έλληνας γυναικολόγος επισημαίνει όμως ότι: «Η κοινωνία αλλάζει συνεχώς. Μιλάμε για μητέρες που είναι ανύπαντρες, μιλάμε για ομοφυλόφιλα ζευγάρια που θέλουν κάποια στιγμή να αποκτήσουν παιδί.\nΓια αυτό πιστεύω ότι αργά η γρήγορα το νομοθετικό πλαίσιο στη Γερμανία θα αλλάξει. Κυρίως επειδή η ανάγκη του κόσμου για αυτού του είδους τη θεραπεία είναι πράγματι πολύ μεγάλη».


Ελένη Ράντου: Δεν πάει ο νους σας τι της ζήτησε ο Woody Allen ~ Boom24.gr\n7:37:00 μ.μ. giampes lifestyle No comments\nΗ Ελένη Ράντου μεταφέρει στο σανίδι το έργο «Η θλιμμένη Τζάσμιν» του Woody Allen.\nΗ ηθοποιός αποκάλυψε τον τρόπο με τον οποίο ήρθε σε επαφή μαζί του προκειμένου να πάρει την έγκρισή του και τι ήταν αυτό που της είπε και την άφησε άφωνη.\nΠώς έγινε η επαφή με τον Woody Allen;\n«Αρχικά μέσω του ατζέντη του, ο οποίος με πληροφόρησε ότι ο κύριος Allen επιθυμεί να επιλαμβάνεται ο ίδιος των επαγγελματικών του θεμάτων. Το συγκεκριμένο έργο μύριζε θέατρο, μου είχε γίνει εμμονή. Το δούλευα στο μυαλό μου για δυο-τρία χρόνια»\nΠόσα e-mails ανταλλάξατε;\n«Οι συζητήσεις κράτησαν περίπου έναν μήνα. Μου ζήτησε αρχικά να διαβάσει τη διασκευή, η οποία μεταφράστηκε-ξανά από εκείνον στα αγγλικά, αφού πρώτα την έκανα στα ελληνικά. Έλαβα ύστερα ένα e-mail με το οποίο μου ζητούσε το δελτίο Τύπου της παράστασης να γράφει: «Πρόκειται για ένα καινούργιο έργο της Ελένης Ρ;aντου, βασισμένο στο σενάριο του Woody Allen». Και συνέχιζε: «Θα σας παρακαλούσα το μέγεθος του δικού σας ονόματος να είναι μεγαλύτερο από το δικό μου». Έμεινα άναυδη. Φυσικά δεν πρόκειται να το τηρήσω. Ντρέπομαι και που σ' το λέω»\nΣοβαρά τώρα; Δεν το ακούς αυτό κάθε μέρα, ειδικά από καλλιτέχνες του δικού του μεγέθους.\n«Ακριβώς. Πολύ πιο εύκολα επικοινώνησα και συνεννοήθηκα με τον Woody Allen απ' ό,τι με άλλους ηθοποιούς που τους λες «θες να παίξεις έναν ρόλο;» και μετά εξαφανίζονται, δεν τους βρίσκεις στο τηλέφωνο ή έχουν απίστευτες απαιτήσεις»\nΣας έχουν τύχει όλα αυτά;\n«Τα τελευταία χρόνια που έχει αποδομηθεί όλο το υπαρξιακό μας σύστημα, μπορείς να ακούσεις και από ηθοποιό ότι «ξέρεις, φέτος θα κάτσω να παίξω κιθάρα με κάτι φίλους μου». Για το τωρινό έργο πήρα απάντηση από συνάδελφο ηθοποιό: «Είμαι κλεισμένος για τα επόμενα δύο χρόνια. Θα είμαι ελεύθερος από τον Απρίλιο του 2020». Μπορώ, βεβαία, να σου πω ότι φέτος, χρησιμοποιώντας το όνομα του Woody Allen, βρήκα γρήγορα τους ηθοποιούς που ήθελα. Με τον Woody Allen βρήκα την υγειά μου»\nΣτην πρεμιέρα του έργου θα τον καλέσετε;\n«Νομίζω αυτό θα είναι το επόμενο e-mail. Προηγουμένως δεν είχα τολμήσει να το σκεφτώ. Ο Woody Allen είναι θρησκεία για μένα, είναι δάσκαλος και με τις ταινίες του διαμόρφωσε το χιούμορ μου. Αυτός και οι Monty Python» αποκάλυψε στο Down Town.


Oι διάσημοι εκφράζουν τη λύπη τους από το twitter για τον Steve Jobs! - Tlife.gr\n06.10.2011 | 20:04\nOι διάσημοι εκφράζουν τη λύπη τους από το twitter για τον Steve Jobs!\nΑναμφισβήτητα η είδηση της ημέρας είναι ο θάνατος του Steve Jobs. Αν γέμισε το timeline των Ελλήνων μία φορά στο twitter με ό,τι αφορά στον ιδρυτή της Apple, σκέψου τι έγινε στην Αμερική!\nΟ Steve δεν μας άφησε μόνο τα καταπληκτικά προϊόντα τεχνολογίας αλλά και τις χρυσές συμβουλές του για μια πετυχημένη καριέρα ή καλύτερα μια ευτυχισμένη ζωή! Πολλές από αυτές τις ατάκες του τις twitt-αρουν σήμερα οι διάσημοι όλη μέρα! Μέσα από το twitter στέλνουν και τα συλλυπητήριά τους στην οικογένεια.\nΟ Ashton Kutcher τα έκανε και τα δύο. 'Εστειλε και τις ευχές στην οικογένεια και στην εταιρεία αλλά twitt-αρε και ατάκες του! Αυτό που μας κάνει εντύπωση είναι ότι στενοχωρήθηκε πολύ, όπως λέει κι ο ίδιος για κάποιον που δεν γνώρισε ποτέ του. Να σημειωθεί ότι ο Ashton είναι tech freak!\nO Jim Carrey κάνοντας πάντα χιούμορ έγραψε: "Ο Steve Jobs ήταν ένας καταπληκτικός άνθρωπος. Θα ζει για πάντα στον σκληρό μου δίσκο!"\nΟ Αrlond Schwarzenegger: O Steve ζούσε το όνειρο της California, κάθε μέρα της ζωής του. Άλλαξε τον κόσμο και ενέμπνευσε όλους εμάς!\nΗ Denise Richards: Τόσο λυπημένη για τον Steve Jobs. H καρδιά μου και η αγάπη μου πηγαίνει στην οικογένειά του...\nΚάτι ανάλογο έγραψε και η Eva Longoria...\nAκόμη και η χρυσή κληρονόμος Paris Hilton έγραψε στο twitter της: "Είμαι τόσο λυπημένη από την είδηση για τον Steve Jobs. Ήταν μία διάνοια κι ένας από τους πιο καινοτόμους ανθρώπους στη γη. Άλλαξε τον κόσμο με πολλούς τρόπους."\nKαι ο Bill Gates βέβαια που υπήρξε και ανταγωνιστής του αλλά και φίλος τους έγραψε μεταξύ άλλων:\n“Με θλίψη έμαθα πως ο Στιβ Τζομπς πέθανε. Η Μελίντα (σ.σ. η σύζυγός του) κι εγώ απευθύνουμε τα συλλυπητήριά μας στην οικογένεια, τους φίλους του, αλλά και σε όλους όσους άγγιξε το έργο του. Ο Στιβ κι εγώ συναντηθήκαμε πριν από 30 χρόνια και από τότε έχουμε υπάρξει συνάδερφοι, ανταγωνιστές αλλά και φίλοι. Σπάνια βλέπουμε στις μέρες μας έναν άνθρωπο με τέτοια επιρροή, η οποία θα παραμείνει για πολλές γενιές ακόμη”.


ΝΕΟ ΒΙΒΛΙΟ ΑΠΟ ΤΟΝ ΔΗΜΗΤΡΗ ΧΡΙΣΤΟΦΟΡΙΔΗ - Εκδόσεις Memento\nΝΕΟ ΒΙΒΛΙΟ ΑΠΟ ΤΟΝ ΔΗΜΗΤΡΗ ΧΡΙΣΤΟΦΟΡΙΔΗ\nΟι εκδόσεις Memento με μεγάλη χαρά ανακοινώνουν τη συνεργασία τους με τον Δημήτρη Χριστοφορίδη, το βιβλίο του οποίου θα κυκλοφορήσει πολύ σύντομα.\nΟ… έρωτάς μας με τον Δημήτρη Χριστοφορίδη ήταν απ’ αυτούς που λέμε κεραυνοβόλους. Άρχισε πριν χρόνια μ’ ένα βίντεο στο YouTube και από τότε δεν χάσαμε παράσταση και συνέντευξή του ενώ παρακολουθούμε ανελλιπώς και τις σελίδες του στα μέσα κοινωνικής δικτύωσης, όπου είναι πολύ ενεργός.\nΜέσα στην πανδημία, και αρνούμενοι να τον “χάσουμε”, αρχίσαμε να παρακολουθούμε τις live παραστάσεις του από τον υπολογιστή. Με τον φόβο ότι στο τέλος θα μας ζητήσει… να ανέβουμε έξι βουνά και να διασχίσουμε επτά θάλασσες για να τον παρακολουθούμε, του ζητήσαμε να γράψει ένα βιβλίο. Για τις εκδόσεις μας. Το ταλέντο του άλλωστε στις παραστάσεις ξεχειλίζει. Και δεν είναι το ταλέντο, απλώς, ενός κωμικού που κάνει γκριμάτσες και επιδίδεται σε αστεία. Είναι το ταλέντο ενός ανθρώπου που γράφει, αισθάνεται και σκέφτεται πάνω σε όσα λέει. Γι’ αυτό και περιμένουμε με τόση αγωνία το νέο του βιβλίου.\nΑκολουθεί η μίνι συνέντευξη που του πήραμε υπό το air condition στην Αθήνα του καύσωνα.\n–George Carlin, Louis C.K. …: Για να πω μερικά από τα ονόματα των Αμερικανών stand-up comedians που μας έμαθαν την «όρθια κωμωδία»… Πώς και ήρθε στην Ελλάδα το stand-up και ποιους εκφράζει σήμερα, Δημήτρη;\nΠάντα υπήρχε η κουλτούρα ενός κωμικού με ένα μικρόφωνο να λέει αστεία. Από τη δεκαετία του ‘70 στις μπουάτ με τον Μαρίνο και τον Χάρρυ Κλυνν. Δεν ήταν τόσο καθαρό όσο είναι σήμερα, τότε συνυπήρχαν πρόζες, τραγούδια, χοροί. Βέβαια, μέσα στα χρόνια αυτονομήθηκε σαν ένα ξεχωριστό είδος διασκέδασης λαϊκού χιούμορ και εκφράζει ακριβώς αυτό: το πολιτιστικό υπόβαθρο κάθε κωμικού και όποιου συνδέεται με το χιούμορ του.\n-Πότε νιώθεις ότι «έπιασες» το κοινό σε μια παράσταση; Είναι το feedback του κοινού κάτι που αναζητάς;\nΌταν υπάρχει το μαζικό, αυθόρμητο γέλιο, το αστείο έχει πετύχει και αυτό αναζητάει κάθε κωμικός. Ο ήχος του γέλιου και ο εθισμός σε αυτό είναι κάτι που σε κάνει να θες να είσαι στη σκηνή.\n-Καλύτερη παράσταση ever από άποψη engagement με τον κόσμο;\nΝτράπηκα τώρα (γελάει). Σε πολλές παραστάσεις τα έχω πάει καλά. Καλός κωμικός νομίζω πως είμαι. Έχω και την αναγνώριση των συναδέλφων που είναι υπέροχοι και εξαιρετικοί κωμικοί και ο κόσμος φαίνεται να ενδιαφέρεται για την κωμωδία μου. Πάντως είναι αρκετές. Και αρκετές βέβαια που ήταν μια αποτυχία και μισή.\n-Σου έλειψε το κοινό στην καραντίνα; Με τι το… αντικατέστησες;\nΑπίστευτα πολύ. Μου έλειψε αυτό που προανέφερα. Ο ήχος του γέλιου σε μια παράσταση. Ελπίζω να τελειώσει γρήγορα όλο αυτό με την ενοχλητική πανδημία. Το αντικατέστησα με μια ενδιαφέρουσα πρόταση από τις εκδόσεις Memento για να γράψω ένα βιβλίο. Οπότε μπήκα σε μια καινούργια διαδικασία, από την οποία ελπίζω να βγω αλώβητος…\n-Πες μας λίγα λόγια για το βιβλίο που ετοιμάζεις. Θα έχει στοιχεία του ασταμάτητου πειραχτηριού με τις απρόβλεπτες ατάκες που αγαπάμε στις παραστάσεις σου;\nΝομίζω πως η διαδικασία της συγγραφής ενός λογοτεχνικού κειμένου είναι πολύ διαφορετική από την συγγραφή αστείων για μια stand-up comedy παράσταση. Είναι διαφορετικοί κανόνες ασχέτως αν εκκινούν από την ίδια ανάγκη έκφρασης. Θα είναι μυθιστόρημα με ήρωα εμένα. Ελπίζω να είναι ενδιαφέρον και αστείο. Αυτό βέβαια πάντα θα το κρίνει το κοινό. Εγώ θα προσπαθήσω για το καλύτερο.\n-Πού θα σε βρει το αποκαλόκαιρο; Και πού θα σε βρούμε κι εμείς;\nΣτο σπίτι μου κάτω από το air condition (γελάμε). Αυτό βέβαια μέχρι να ανοίξουν τα θέατρα και ν’ αρχίσουν οι παραστάσεις. Μπορείτε να ενημερώνεστε για όλα από το site μου dchristoforidis.gr\nNewer ΝΕΟ ΒΙΒΛΙΟ ΑΠΟ ΤΟΝ ΣΤΕΛΙΟ ΠΡΕΖΕΡΑΚΟ\nΕάν είστε βιβλιοπωλείο επικοινωνήστε στο 6982268151\nμε την κα Αναστασία Πούλου


Γυναίκες-καμικάζι έσπειραν τον θάνατο στη Νιγηρία - Newpost.gr\nΤο καλοκαίρι επιστρέφει αλλά... με βροχές του Newsroom Δημοσίευση 25 Νοεμβρίου 2014, 15:52 Γυναίκες-καμικάζι έσπειραν τον θάνατο στη Νιγηρία\nΤουλάχιστον από 45 άνθρωποι έχασαν τη ζωή τους σε «δίδυμες» βομβιστικές επιθέσεις που διέπραξαν γυναίκες καμικάζι σε μια λαϊκή αγορά στην πόλη Μαϊντουγκούρι της Νιγηρίας.\nΑυτό δήλωσαν μέλη των υπηρεσιών άμεσης βοήθειας και αυτόπτες μάρτυρες.\nΣύμφωνα με τέσσερις μαρτυρίες, μια γυναίκα μπήκε στην αγορά και πυροδότησε τα εκρηκτικά με τα οποία είχε ζωστεί. «Ενώ ο κόσμος προσπαθούσε να βοηθήσει τους τραυματίες, εξερράγη η δεύτερη βόμβα», είπε ο Σάνι Αντάμου, ένας αυτόπτης μάρτυρας.\nΔεν έχει αναληφθεί η ευθύνη για την επίθεση μέχρι τώρα. Πάντως οι υποψίες στρέφονται σε μέλη της Μπόκο Χαράμ, η πενταετής εξέγερση της οποίας έχει στοιχίσει τη ζωή χιλιάδων ανθρώπων.


Ίχνος: Μια siemens θα μας σώσει.\nΤη στιγμή που όλες οι χώρες, μέχρι και το Βερολίνο, παραγγέλνουν τα ασφαλή ρωσικά εμβόλια Sputnik-V, η κυβέρνηση αρνείται πεισματικά να το κάνει προτιμώντας να εμβολιάσει τον πληθυσμό με εμβόλια αμφιβόλου ασφάλειας παρά να «δυσαρεστήσει» την Ουάσινγκτον!\n«Όχι» στα self test λένε οι Ιατροί Βιοπαθολόγοι: Σοβαροί κίνδυνοι προκύπτουν από την απόφαση της κυβέρνησης,\nΗ διενέργεια αυτών των δοκιμασιών χωρίς να ακολουθούνται από τους κανόνες βιολογικής ασφάλειας, με χρήση ΜΑΠ για τον διενεργούνται την εξέταση αλλά και απόρριψη των υλικών σύμφωνα με την ισχύουσα νομοθεσία διαχείρισης επικίνδυνων ιατρικών αποβλήτων, τα οποία αποτεφρώνονται από πιστοποιημένο φορέα. ( πρόκειται για Επικίνδυνο Ιατρικό Απόβλητο και διέπεται από ειδική νομοθεσία για την προστασία της δημόσιας υγείας) εγγυμονεί μεγάλους κινδύνους.\nΜαγιορκίνης: Απλό το self test σαν τεστ εγκυμοσύνης |\nAντε. Μας γκαστρώσατε με τις μαλακίες σας..\nΈνας διαγωνισμός που βγάζει μάτι! Σε 24 ώρες πρέπει να κατατεθούν προσφορές από εταιρείες για την προμήθεια 10.000.000 Self-Test! Ο ανάδοχος πρέπει να τα παραδώσει σε 7 μέρες! Μόνο όνομα και διεύθυνση του "τυχερού" δεν γράφει η προκήρυξη.\nΜΕ ΝΟΜΟ ΕΙΧΑΝ… ΑΠΑΓΟΡΕΥΣΕΙ ΠΡΙΝ ΑΠΟ 5 ΜΗΝΕΣ ΤΑ SELF TEST ΠΟΥ ΤΩΡΑ ΕΠΙΒΑΛΛΟΥΝ ΛΟΓΩ… SIEMENS ΣΤΑ ΦΑΡΜΑΚΕΙΑ. ΣΤΑ ΥΨΗ ΟΙ ΜΙΖΕΣ. ΠΑΝΕ ΓΙΑ 40-50 ΕΚ. ΣΕ ΔΥΟ ΜΗΝΕΣ… -\nΗ κυβέρνηση σχεδιάζει επανεκκίνηση του λιανεμπορίου στις 5 Απριλίου -«Κλειδί» το σωτήριο self test\nΠαπαευαγγέλου: Πολύ μικρό το ποσοστό 20% θανάτων εκτός ΜΕΘ.\nΌμως ο ναζισμός σου δεν πεθαίνει.\nΑναρτήθηκε από Ixnos στις 11:38 π.μ.\nΣεισμός μεγέθους 9,5 Ρίχτερ στην Αργεντινή πριν λίγο. - Ενας από τους μεγαλύτερους σεισμούς στην ιστορία έγινε πριν 21 λεπτά στην Αργεντινή. Σεισμός μεγέθους 9,5 Ρίχτερ - Departamento de General Juan F. Quiro...


Πάπας Φραγκίσκος: Ο ‘Oρμπαν μου είπε πότε θα τελειώσει ο πόλεμος» - Chiospen\nΚΟΣΜΟΣ - 04/05/2022 - 10:00 πμ\nΠάπας Φραγκίσκος: Ο ‘Oρμπαν μου είπε πότε θα τελειώσει ο πόλεμος»\nΔιατεθειμένος να ταξιδέψει στη Μόσχα και να συναντηθεί με τον Βλαντίμιρ Πούτιν δηλώνει ο Πάπας.\nΟ Πάπας Φραγκίσκος δήλωσε ότι ο Ούγγρος πρωθυπουργός, Βίκτορ Όρμπαν, του είπε, όταν συναντήθηκαν στα τέλη Απριλίου, ότι ο Ρώσος πρόεδρος, Βλαντίμιρ Πούτιν, σχεδιάζει να τερματίσει την εισβολή στην Ουκρανία στις 9 Μαΐου, την Ημέρα της Νίκης της Ρωσίας επί της ναζιστικής Γερμανίας.\nΟ Ποντίφικας έκανε τα σχόλια αυτά στην ιταλική εφημερίδα Corriere Della Sera, σε συνέντευξη που δημοσιεύθηκε την Τρίτη.\n«Ο Όρμπαν, όταν τον συνάντησα, μου είπε ότι οι Ρώσοι έχουν σχέδιο, ότι όλα θα τελειώσουν στις 9 Μαΐου», είπε ο Πάπας Φραγκίσκος.\n«Αυτό θα εξηγούσε επίσης την ταχύτητα της κλιμάκωσης αυτές τις ημέρες. Γιατί τώρα δεν είναι μόνο το Ντονμπάς, είναι η Κριμαία, είναι η Οδησσός… αφαιρεί το λιμάνι της Μαύρης Θάλασσας από την Ουκρανία, είναι για τα πάντα», προσέθεσε.\n«Δεν υπάρχει αρκετή βούληση για ειρήνη», τόνισε ο Πάπας. «Είμαι απαισιόδοξος, αλλά πρέπει να κάνουμε ό,τι περνάει από το χέρι μας για να σταματήσουμε τον πόλεμο».\nΟ Πάπας Φραγκίσκος επανέλαβε παλαιότερες δηλώσεις ότι είναι έτοιμος να ταξιδέψει στη Μόσχα για να συναντηθεί με τον Βλαντίμιρ Πούτιν και συνέκρινε τον πόλεμο στην Ουκρανία με τη γενοκτονία στη Ρουάντα.\n«Δεν έχουμε λάβει ακόμη απάντηση και εξακολουθούμε να επιμένουμε, αν και φοβάμαι ότι ο Πούτιν δεν μπορεί και δεν θέλει να έχει αυτή τη συνάντηση αυτή τη στιγμή. Πριν από είκοσι πέντε χρόνια, βιώσαμε το ίδιο πράγμα στη Ρουάντα», σημείωσε χαρακτηριστικά.\nΟ Πάπας είπε ότι δεν θα ταξιδέψει στο Κίεβο προς το παρόν, αλλά θα στείλει εκπρόσωπο: «Πρώτα πρέπει να πάω στη Μόσχα, πρώτα πρέπει να συναντήσω τον Πούτιν. Αλλά είμαι και ιερέας, τι μπορώ να κάνω; Θα κάνω ό,τι μπορώ. Αν ο Πούτιν άνοιγε την πόρτα…».


LeEco Le Max 2 (X820 / X821 / Χ822 Global - X825 / Χ829 U.S.) - Page 899 - LeTV - LeEco - myPhone\nΣελίδα 899 από 1048\nπαλικαρια με την AospExtended-v6.0-le_x2-20181125-UNOFFICIAL η με αυτην που λεει ο crisbal την AEX Pie 20.12.2018 official δουλευει το led για τις ειδοποιησεις??ειναι καπου καμια ρυθμιση και δεν την ξερω??Η αν υπαρχει αλλη pie που να δουλευει το led και ποιο αντιστοιχο twrp χρειαζεται οποιος ξερει ας απαντησει..Επισης αυτη που λεει ο crisbal εχει ελληνικα?\nΚαι στην 20181125-UNOFFICIAL\nΔουλεύει το led αλλά και στην offisial 17.12.2018 δουλεύει μια χαρά...\nΤην 20.12.2018 θα τη δοκιμάσω και θα σου πω.\nΚοιταξε μήπως έχεις απενεργοποιήσει τις ειδοποιήσεις από κάνα app.\nΠχ clean master, cmsecurity κτλ.\nΤην έχω πατήσει και εγώ έτσι\nΕχω την AospExtended-v6.1-OFFICIAL, δεν μπορώ να συνδεσω μια action camera που έχω με τη Mi Home εφαρμογή, όπως και μια κάμερα endoscope που και αυτή έχει δική της εφαρμογή και συνδέεται με wifi. Υπάρχει κάποια λύση; Ειναι γνωστό το πρόβλημα;\nΚαλημέρα! Ξανά πέρασα την miui10 9.6.1.0 v4b με το σωστό twrp αυτή την φορά το μόνο θέμα είναι κάποιες εφαρμογές μου τις εμφανίζει μισές ξέρετε τι παίζει?? https://imgur.com/a/0TrJ7wV\nΕπειδη κι εγώ είχα θέμα με το led να σου πω οτι σε εμενα η μόνη που φαίνεται να δουλεύει σωστα είναι ι revenge os 20181129 . Αλλά αν δουλευεις το "μην ενοχλείτε" έχουν γίνει και κάποιες αλλαγές σε αυτό το status στο pie και σηκώνει παραμετροποίηση.\nΑλλαγή πλήρης οθόνης και αλλαγή DPI αν απαιτείται..\nτεσταρα την AEX Pie 20.12.2018 και δουλευει το led κανονικα\nΔημ. December 25, 2018 (edited)\nΕιχα την aex 08/11/2018 και εκανα dirty να δοκιμασω την 17/12//2018. Χαλασαν ολα δε δουλευε το συστημα, οι ρυθμισεις κρασαρανε ετσι λοιπον εκανα καθαρη εγκατασταση και διορθωθηκαν ολα. Το zip του cris για ολα ελληνικα δεν δουλευει. Μετα την εγκατασταση περασα τα profiles του cris. Για τη λειτουργια του led εχει να κανει με ρυθισεις οπως αυτοματη εναρξη εφαρμογης, μη βελτιστοποιηση μπαταριας, ειδοποιησεις εφαρμογης κτλ. Στης γυναικας μου με revengeos αλλα και σε μενα με aex δεν ειχα προβλημα. Χρονια πολλασε ολους και καλες γιορτες. Edited December 25, 2018 by klaipelas\nΧΡΟΝΙΑ ΠΟΛΛΑ ΚΑΛΑ ΧΡΙΣΤΟΎΓΕΝΝΑ ΣΕ ΌΛΟΥΣ ΜΑΣ!!!\nΚαλή μέρα χρόνια πολλά και καλά Χριστούγεννα σε όλους.. Υγεία εύχομαι να έχουμε πάνω από όλα...\nΣε όλες δουλεύει κανονικά..δεν υπάρχει κανένα πρόβλημα με τα Les παρά μόνο με το screen cast\nΚαλημέρα. Χρόνια Πολλά και Κυρίως Καλά σε όλους...\nΧρόνια Πολλά και στους εορτάζοντες/ζουσες και ιδιαίτερα βέβαια στον Οικοδεσπότη μας @CrisBal:)\nμε προλαβες! :p\nειναι πολυ καλοστημενη rom η 20.12, με προφιλ ενεργειας στο "performance" παει νερακι, δεν λαγκαρει καθολου, δεν τρωει μπαταρια (φόρτιση πριν 13 ωρες με 40 λεπτα οθονη καταναλωση απο 100% σε 85%)\nχρονια πολλα και σε ολους γιορταζουν, ιδικα στον master αυτου του thread CrisBal!!\nMH πιειτε αν ειναι να οδηγησετε παιδια...\nαυτες τις μερες ας χαρισουμε στις οικογενειες μας ΜΟΝΟ χαρα...\nΚαι μολις εστησα την 20/12 στο κινητο της γυναικας μου,\nβγηκε αλλη 25/12! χαχα!\nκαι καπως ετσι ξεκιναει μια πανεμορφη εορταστικη γκρινια, εχοντας το κινητο της για αλλες 2 ωρες!\nΧρόνια πολλά με υγεία και ευτυχία σε όλους, ιδιαίτερα στους εορτάζοντες!\nΧρόνια πολλά με υγεία και αγάπη σε όλους!! Χρονιάρες μέρες προσπαθώ να καταλάβω τι πάει λάθος στις gcams. Κάνω λήψη με τη πίσω κάμερα και τις βγάζει ροζ. Με τη μπροστά όλα καλά. Έχω κατεβασμένη και την 3-8c-le που βγάζει κανονικά αλλά τη προτείνω για νυκτερινες λήψεις. Είμαι με την σημερινή AEX και είτε πειράξω είτε όχι τις ρυθμίσεις τα ίδια..\nΗ le είναι ΜΟΝΟ για νύχτα :) (Long Exposure)\nΚΑΛΑ ΧΡΙΣΤΟΥΓΕΝΝΑ...Αφου δεν μου κάνετε δώρο σας κάνω άλλο ένα εγώ... :lol::lol::lol::p:D\n## CN-UNOFFICIAL-6.1.735s_Nougat-China developer ChengLiang rom Stable FullRom Stock Cleaned 25.12.2018 le_x2 LeMax2 X82x by C.B.G. ##\n- Spectrum profiles and more energy profiles\n- Dolby under main sound settings\nIt's not my rom...i think it's afaik but i've make several changes and it's working good...some lag on the begining..if persist chenge profile.. Source» https://share.weiyun.com/5EzCaSCab\nEdited December 25, 2018 by CrisBal\nCrisbal, i am using ur Eui google version v2 and i have a problem, i cannot see the notificacions from the playstore to update manually the apps, i have autoupdate dissabled because iam using youtube vanced and i update manually\nTry to clear data and cache to Play Store and play services\nΕγώ δουλεύω αυτή δω και είναι μια χαρά.\nΧρόνια πολλά Χρήστο Chrisbal να είσαι πάντα καλά .\nΧρόνια πολλά σε ολους.Cris να χαίρεσαι την γιορτή σου.Υγεια πανω απο όλα.\nΧρόνια πολλά σε όλους και ειδικά στους εορτάζοντες!!!\nχρονια πολλα σε ολο τον κοσμο και στους μανοληδες και στους χρηστους και ιδιαιτερα στον crisbal...\nΧριστό πολύχρονος και σ ευχαριστούμε για όλα!!!


Φωτεινή Βελεσιώτου: Τραγουδάω ακόμη με τα μάτια καθαρά! - Provocateur\nΦωτεινή Βελεσιώτου: Τραγουδάω ακόμη με τα μάτια καθαρά!\nΜια συνέντευξη γεμάτη μουσική και μαθήματα ζωής με την «νέα Σωτηρία Μπέλλου».\nΈτος 1984. Πρώτη μουσική εμφάνιση στα «Χνάρια», ένα ταβερνάκι στη Θεσσαλονίκη. Κορίτσι 25 χρόνων τότε, δέχεται τις πρώτες της παραγγελιές. Τραγουδά ακαπέλα, χωρίς μικρόφωνο. Δίπλα της ένα ποτήρι κρασί, να μουδιάσει το τρακ. Έτος 2014: Κάτοικος Αθηνών, πλέον. Ετοιμάζει τον τρίτο της ολοκληρωμένο δίσκο. Γνωρίζει επιτυχία, το όνομά της συνοδεύουν οι τίτλοι «Η νέα Σωτηρία Μπέλλου», «Μια γνήσια ροκ ρεμπέτισσα», «Το αηδόνι με τη βαριά λαϊκή φωνή».\nΤι δείχνει η αφαίρεση; Μάτια που διατηρήθηκαν καθαρά στο πέρας του χρόνου, δυο στάλες ντροπής να τρέχουν κάθε που τραγουδά και ένα μόνιμο νταλκά ρεμπέτικο, αντρίκιο, βαρύ... Όπως η φωνή της!\nΦωτεινή Βελεσιώτου, γιατί δεν σε µάθαµε νωρίτερα;\n«Γιατί δεν βγήκα να παρακαλέσω δεξιά και αριστερά για ένα δίσκο, γιατί πάντα στους μικρούς χώρους, τα ταβερνάκια, ανέπνεα. Η λέξη καριέρα δεν με αφορούσε, τη μεγάλη επιτυχία δεν τη ζήλεψα. Μονάχα τον νταλκά της μουσικής, το μεγάλο μεράκι μου, και την ψυχή ήθελα να ικανοποιώ. Τραγουδάω όπου με καλούν και μπορώ να βοηθήσω, ακόμη και τσάμπα. Θυμάμαι τον άνδρα μου, τον Θανάση. Μου είχε πει κάποτε: “Φωτεινή, εσύ είσαι ικανή να πας να πληρώσεις για να τραγουδήσεις...”».\nΤη σκέψη να μετακομίσει από τη Θεσσαλονίκη στην Αθήνα τη ζύγιασε αρκετά, πριν πάρει την οριστική απόφαση.\nΤους λογαριασμούς, βέβαια, με τη συμπρωτεύουσα δεν τους έκλεισε. «Εκεί είναι τα παιδιά μου, ο πρώην σύζυγός μου, τα αμπέλια μας. Τα καλοκαίρια πάμε σε ένα χωριό στο Πήλιο. Ανήκε ο γιος μου σε μια κομματική νεολαία της ΑΝΤΑΡΣΥΑ. Πάω και τραγουδάω γι’ αυτά τα παιδιά, βλέπω το κέφι τους και παίρνω δύναμη. Να δώσουμε, επιτέλους, χώρο στους νέους...».\nΤα χέρια της είναι ροζιασμένα, η όψη της παραπέμπει σε παλιά γυναίκα χωριού. Πρέπει ν’ αγαπάς τη μυρωδιά του χώματος, να το κάνεις πατρίδα, για ν’ αντέξεις μια ζωή αγροτική.\n«Γεννήθηκα στην Καρδίτσα και έζησα σ’ ένα χωριό 18 χλμ. έξω από τη Θεσσαλονίκη. Όσο ήμουν εκεί, με τον άνδρα και τα παιδιά μου, ασχολούμουν πάρα πολύ με τα αμπέλια. Ζώα, μπαξέδες, δικό μας τσίπουρο και κρασί. Έζησα μια ζωή αντισυμβατική, τώρα στο τέλος θα συμβιβαστώ; ∆εν υπάρχει και λόγος...», παραδέχεται και καμαρώνει γιατί ο χρόνος μόνο καλά σημάδια της άφησε.\nΑπό μικρό παιδί ήθελε να γίνει γυμνάστρια. Έπαιζε για πολλά χρόνια μπάσκετ και έκανε στίβο. Ο πατέρας της, συντηρητικός και κάθετος στην άποψή του: «Eσύ σορτσάκι, να φαίνονται τα πόδια σου, δεν θα φορέσεις». Έγινε λοιπόν, δασκάλα. Τα πρωινά δίδασκε σε δημοτικά σχολεία της Θεσσαλονίκης και τα βράδια έπιανε το μικρόφωνο. Είκοσι τέσσερα ολόκληρα χρόνια κράτησε αυτή την καθημερινότητα, μέχρι που το 2004 συνταξιοδοτήθηκε από την εκπαίδευση. «Δεν μου λείπει η δουλειά στο σχολείο, άνοιξε μια καινούργια σελίδα στη ζωή μου. Τα παιδιά, όμως, μου έμαθαν κάτι πολύ βασικό: να είμαι άνθρωπος, να έχω ακόμη καθαρά μάτια. Και το κέρδισα αυτό το στοίχημα. Τραγουδάω ακόμη, με τα μάτια καθαρά. Θυμάμαι ήταν το 1981, όταν πρωτοδιορίστηκα. Ήταν δύσκολα, δεν είχαμε καν φωτοτυπικό μηχάνημα. Έφτιαχνα πολύγραφο μόνη μου από γλυκερίνη για να μπορώ να βγάζω αντίτυπα στους μαθητές μου. Ένα, ένα, όλα χειρόγραφα. Μαθαίναμε ορθρογραφία με την κιθάρα. Δέκα τραγούδια ήξερα όλα κι όλα να γρατζουνάω στην κιθάρα και τα μάθαινα στα παιδιά. Τώρα πια έρχονται και μ’ ακούνε, όπου εμφανίζομαι. Κάνουμε παρέα, πίνουμε μαζί τσίπουρα και μπίρες».\n«Ο πατέρας µου δεν ήρθε να µ’ ακούσει ούτε µια φορά»\nΕπτά ολόκληρα χρόνια τραγουδούσε στην ίδια ταβέρνα της Θεσσαλονίκης και ούτε μια φορά δεν χρησιμοποίησε το μικρόφωνο. Γι’ αυτό και η φωνή της έχει μια καθάρια δύναμη κι ένα βάρος αλλιώτικο. Την άκουσε ένας τύπος τυχαία σε ένα πάρτι να τραγουδά, της έκανε πρόταση να ξεκινήσει εμφανίσεις στο μαγαζί του, και κάπως έτσι άρχισαν όλα. Οι γονείς της, όμως, είχαν αντίθετη άποψη.\n«Δεν με στήριξαν καθόλου όταν τους είπα ότι θέλω να ασχοληθώ με το τραγούδι. Ειδικά ο πατέρας μου, άνθρωπος της εκκλησίας, ανένδοτος. Η μάνα μου ήρθε δυο φορές στο μαγαζί που τραγουδούσα, ο πατέρας μου καμιά. ∆Δν με άκουσε ποτέ να τραγουδάω. Μόνο στο σπίτι, κάθε Χριστούγεννα και Πάσχα. Αν για κάτι χαίρομαι, είναι που η μητέρα μου πρόλαβε ν’ ακούσει τον πρώτο μου δίσκο και μετά πέθανε. Όταν έφυγε, σταμάτησα να τραγουδώ για έναν ολόκληρο χρόνο, ούτε “αχ” δεν έβγαινε από το στόμα».\nΔεν γράφει δικά της τραγούδια. Είχε, όμως, τη μεγάλη τύχη να ερμηνεύσει στίχους των Μανώλη Ρασούλη και Μάνου Ελευθερίου. Ο πρώτος της έγραψε τρία συνολικά τραγούδια. Μελοποιήθηκε μονάχα το «Ένα βράδυ στο πλατώ» σε μουσική του Γιώργου Καζαντζή. Ο δεύτερος της χάρισε τρία μοναδικά κομμάτια, με πιο γνωστό το «Τι ξέρεις για τα Όνειρα...».\nΗ Φωτεινή Βελεσιώτου περιγράφει την τυχαία της συνάντηση με τον Μανώλη Ρασούλη, λίγο πριν εκείνος φύγει από τη ζωή. «Μου τα έδωσε ιδιοχείρως λίγες μέρες πριν πεθάνει. Συναντηθήκαμε τυχαία σε ένα καφέ της Θεσσαλονίκης, με πιάνει και μου λέει: “Πάρε αυτούς τους στίχους και δώσ’ τους στον Καζαντζή να τα κάνει τραγούδια για σένα. Του άρεσε μάλλον ο τύπος της φωνής μου, ο τρόπος που τραγουδούσα».\nΗ φωνή της σηκώνει μεγάλη γκάμα τραγουδιών από το απλό λαϊκό μέχρι το βαρύ ρεμπέτικο. Η ίδια, όμως, τι θέλει να ερμηνεύει; «Τραγούδια ψυχής... Λαϊκή τραγουδίστρια είμαι, μου αρέσει να ερμηνεύω τραγούδια των δεκαετιών ‘50 με ‘70. Άλλωστε το λαϊκό τραγούδι δεν θα πεθάνει ποτέ, απλά δεν γράφονται πλέον αρκετά, επειδή υπάρχουν πολλά μουσικά είδη στην Ελλάδα...».


Τι κρύβεται πίσω από το “καλό παιδί Τσίπρας” – politik.gr\nΤι κρύβεται πίσω από το “καλό παιδί Τσίπρας”\n20/06/2018, 7:40 πμ\nΤέτοιες ημέρες πριν τρία χρόνια η χώρα βρισκόταν σε αναβρασμό: η “περήφανη διαπραγμάτευση” Τσίπρα- Βαρουφάκη πλησίαζε το αδιέξοδο, την ώρα που το δημόσιο ταμείο στέρευε και η αβεβαιότητα για το αν η Ελλάδα θα παράμενε στο ευρώ ή θα ερχόταν το “Grexit” παρέλυε κάθε υποψία ανάκαμψης της πραγματικής οικονομίας.\nΓύρω στους τρεις μήνες αργότερα, στα τέλη Σεπτεμβρίου 2015, η κατάσταση έμοιαζε εντελώς διαφορετική:\nη “πρώτη φορά Αριστερά” είχε συναινέσει στο δικό της μνημόνιο, ο ΣΥΡΙΖΑ είχε διασπαστεί κι ο Αλέξης Τσίπρας μας οδήγησε σε εκλογές τις οποίες κέρδισε πανηγυρικώς, σχηματίζοντας ξανά κυβέρνηση με τον Πάνο Καμμένο.\nΣτα τρία χρόνια που έχουν μεσολαβήσει ο πρωθυπουργός δεν είναι πλέον ο “αντάρτης που απειλούσε να αλλάξει την Ευρώπη”, αλλά το “αγαπημένο παιδί” της ευρωπαϊκής ελίτ, το οποίο εφάρμοσε με επιτυχία το δικό του μνημόνιο κι ετοιμάζεται για την ελληνική επιστροφή στις αγορές και στην “κανονικότητα”.\nΣαν κερασάκι στην τούρτα, ο κ. Τσίπρας έλυσε- μέχρι αποδείξεως του εναντίον- και το Μακεδονικό, απαλλάσσοντας και την ΕΕ από ένα αγκάθι στην ολοκλήρωση της διεύρυνσής της στα δυτικά Βαλκάνια.\nΟ Αλέξης συμβιβάστηκε όταν διαπίστωσε ότι ο ρόλος του Σίσυφου θα του στερούσε την πολιτική ηγεμονία;\nΔεν είχε πιστέψει ποτέ στο “πρόγραμμα της Θεσσαλονίκης” και κινήθηκε “καβαλώντας το κύμα”, το οποίο μανιπούλαρε κατά τα συμφέροντά του;\nΟι παράγοντες μεταστροφής\nΌσοι γνωρίζουν πρόσωπα και καταστάσεις αποκλείουν θεωρίες συνωμοσίας κι αποδίδουν τη μεταστροφή των Ευρωπαίων απέναντι στον Έλληνα πρωθυπουργό σε δύο παράγοντες.\nΟ πρώτος σχετίζεται με το ότι η ριζοσπαστική ρητορική και πρακτική Τσίπρα έχει μαλακώσει πολύ σε σύγκριση με το 2015, εξέλιξη την οποία αποδίδουν περισσότερο στην απειρία του.\nΟ δεύτερος με το ότι την ώρα που ο πρόεδρος των ΗΠΑ, Ντόναλντ Τραμπ, έχει εξαπολύσει εμπορικό πόλεμο σε βάρος και της Ευρώπης και με την Ιταλία στα πρόθυρα της κατάρρευσης αποτελεί πολυτέλεια για τη Γηραιά Ήπειρο να ασχολείται με τη μικρή Ελλάδα.\nΠολλώ δε μάλλον όταν η κυβέρνησή της έχει κατορθώσει να επιβάλει σχεδόν αναίμακτα νομοθετήματα που πριν τέσσερα χρόνια οδηγούσαν σε βίαιες συγκρούσεις.\nΟι ίδιες κυβερνητικές πηγές διαβεβαιώνουν το Politik ότι δεν έλαβε χώρα κανένα παζάρι ανάμεσα στην ελληνική κυβέρνηση και στις Βρυξέλλες, το Βερολίνο και το Παρίσι στο στιλ “σου δίνω το χρέος, δώσε μου το όνομα για τα Σκόπια”.\n“Η διπλωματία τού 21ου αιώνα δεν λειτουργεί πια με όρους μπακάλικου.\nΠροφανώς και η πολιτική βούληση και θάρρος που επέδειξε η Αθήνα έπαιξαν το ρόλο τους και για την καλή ρύθμιση του χρέους, ωστόσο αυτό δεν συνέβη με όρους ανταλλαγής.\nΈχουμε αντιληφθεί για τα καλά ύστερα από τριάμισι χρόνια στην εξουσία ότι έχουμε περισσότερα να κερδίσουμε οικοδομώντας συμμαχίες παρά συσπειρώνοντας τους αντιπάλους μας εναντίον μας.\nΚι αυτό σκοπεύουμε να συνεχίσουμε να πράττουμε”, προσθέτουν οι ίδιοι άνθρωποι.\nΤι σημαίνει η τελευταία παρατήρηση, μεταξύ άλλων;\nΌτι η Ελλάδα με αναβαθμισμένη την θέση της στοχεύει στην άμεση επίλυση- εντός των επόμενων τριών εβδομάδων- και του Αλβανικού, καθώς και στο να ξεκινήσει νέος κύκλος διαπραγματεύσεων για το πιο ακανθώδες από όλα τα ζητήματα εξωτερικής πολιτικής, το Κυπριακό.\nΣε σχέση με το Αλβανικό, άνθρωποι του Νίκου Κοτζιά απορρίπτουν κατηγορηματικώς στο Politik ότι υπάρχει έστω και σκέψη απεμπόλησης από την ελληνική πλευρά της ονομασίας “Βόρειος Ήπειρος”, ενώ μας προϊδεάζουν για επέκταση των χωρικών μας υδάτων στο “ευρύτερο” Ιόνιο, δηλαδή έως και νοτίως της Κρήτης, ακόμα και στη Ρόδο και στην Κάρπαθο!\nTags: Αλβανικό, Αλέξης Τσίπρας, Βερολίνο, Βρυξέλλες, Γιάνης Βαρουφάκης, ΕΕ, ενδιαφέρουν, Κρήτη, Μακεδονικό, Πάνος Καμμένος, Παρίσι, Ρόδος\n«Γαλάζιο» φλερτ με Δ. Καμμένο και Γιώργο Αμυρά